Bekalan ayam, telur mencukupi menjelang Ramadan

GEORGE TOWN: Kementerian Pertanian dan Keterjaminan Makanan mengesahkan bahawa bekalan ayam serta telur di Malaysia adalah mencukupi bagi menampung permintaan tinggi menjelang bulan Ramadan ini.

Menteri berkenaan, Datuk Seri Mohamad Sabu berkata, pihak kementerian telah berbincang dengan penternak ayam dan pengusaha telur berkaitan masalah yang mereka hadapi antaranya kekurangan pekerja asing.

“Pihak kerajaan dengan kerjasama Imigresen, polis dan Kementerian Sumber Manusia akan memudah cara supaya pengusaha terbabit boleh mengambil lebih banyak pekerja,” katanya pada sidang media selepas merasmikan Program Jelajah Agrotourism dan Agroyouth di sini hari ini.

Beliau berkata, kelonggaran syarat pengambilan pekerja yang dilaksanakan kerajaan antaranya melaksanakan pemutihan terhadap pekerja asing tanpa permit.

Mohamad berkata, kenaikan harga makanan ternakan seperti soya dan jagung juga menjadi punca bekalan terjejas.

“Ketika ini, jagung dan soya masih lagi diimport. Buat masa ini, jagung yang ditanam di Malaysia tidak sesuai untuk dibuat makanan ayam namun kita sudah mula menanamnya di Perlis dan tahun ini, kita akan buat secara besar-besaran supaya tidak perlu lagi import… sebagai langkah mengawal harga ayam,” katanya. – BERNAMA


DBKL serbu tujuh ‘sarang’ pelacuran beroperasi di bulan Ramadan

CYBERJAYA: Tujuh pusat pelacuran yang beroperasi pada bulan Ramadan diserbu dalam Operasi Tindakan Khas Premis Berisiko di sekitar Jalan Petaling, Kuala Lumpur, kelmarin.

Dewan Bandaraya Kuala Lumpur (DBKL) menerusi hantaran di Facebook memaklumkan, operasi dilaksanakan sekitar pukul 9 malam dengan kerjasam polis susulan risikan di beberapa lokasi titik panas sekitar ibu negara.

“Pihak DBKL mengenal pasti premis-premis perniagaan yang menawarkan aktiviti seks dan pelacuran membabitkan wanita warga asing.

“Tujuh premis diserbu penguat kuasa DBKL manakala polis menahan empat wanita Bangladesh selain India (satu) dan Indonesia (satu) disyaki bekerja sebagai pelayan seks,” kata dalam kenyataan itu.

Tambah DBKL, 16 lelaki termasuk dua warga tempatan disyaki penjaga premis ditahan bersama 14 warga asing dipercayai pelanggan di premis terbabit.

Tegas DBKL, semua premis berkenaan diarah tutup serta-merta mengikut Seksyen 101(1)(v), Akta Kerajaan Tempatan 1976 dan turut dikenakan notis kompaun.

“DBKL mengambil tindakan memecahkan 85 bilik yang dibina tanpa kelulusan serta menyita 212 pelbagai barangan dan peralatan dipercayai bagi menjalankan aktiviti tidak bermoral.

“Antaranya, kondom, minyak pelincir, tisu basah, kipas dinding, kamera litar tertutup (CCTV) yang dibawa ke Stor Sitaan DBKL, Jalan Lombong, Taman Miharja untuk tindakan lanjut,” jelasnya.

Author

Diyana Rahip

View all posts

View all posts


Tragedi kepala air Jeram Air Putih: Sembilan mayat sudah ditemui, seorang masih hilang

KEMAMAN: Tujuh lagi mayat mangsa tragedi kepala air di Jeram Air Putih, Kemaman ditemui hari ini.

Penemuan itu menjadikan sembilan daripada 10 mangsa tragedi berkenaan telah ditemui, termasuk dua beranak yang ditemui pada Ahad.

Ketua Polis Terengganu, Datuk Mazli Mazlan berkata, kesemua mayat terbabit ditemui dalam sektor A dan B kawasan pencarian.

Katanya, mayat Muhammad Haziq Ziqree Karim, 6, dikesan terapung oleh pasukan pencarian kira-kira jam 11.05 pagi.

Manakala pada jam 11.25 pagi, satu lagi mayat kanak-kanak perempuan dikesan di sektor B kawasan pencarian.

Beliau berkata bagaimanapun identiti mangsa yang lain masih belum disahkan.

“Kita mendapat maklumat telah menemui tujuh lagi mangsa tetapi kita belum kenal pasti… (sebahagian) belum dibawa ke pangkalan manakala satu lagi belum jumpa.

“Pasukan SAR (mencari dan menyelamat) sedang mengesan satu lagi mangsa yang belum dijumpai,” katanya seperti dilapor Astro Awani.

Sembilan beranak yang terbabit dalam kejadian itu ialah bapa, Karim Abdullah, 39, ibu, Azizah Eiyi, 40; selain Putri Balqis Izzati Abdul Rahman, 18; Putri Alleya Maisarah Karim, 16; Putri Nor Fatin Karim, 14; Muhammad Zulqarnain Haikal Karim, 11; Putri Nurerina Natasya Karim, 10; Muhammad Haziq Ziqree Karim, 6, dan Putri Aryana Umaira Karim, 4.

Seorang lagi adalah tunang kepada Putri Balqis Izzati iaitu Muhammad Fikri Saliman, 24, yang berasal dari Batu Pahat, Johor.

Tengah hari semalam, mayat Azizah ditemukan terapung oleh orang ramai, dihanyutkan arus kira-kira 24 kilometer (km) dari tempat kejadian, manakala Muhammad Zulqarnain Haikal tersangkut pada dahan pokok kira-kira 2 km dari tempat kejadian.

Turut ditemui adalah adalah kereta jenis Proton Gen2 dan sebuah motosikal jenis SYM di tempat kejadian dipercayai milik mangsa terbabit.

Susulan penemuan dua mangsa itu, polis melancarkan operasi SAR untuk mengesan semua mangsa yang terlibat.

Polis difahamkan, semua mangsa datang ke kawasan hulu sungai untuk berkelah sebelum dilanda kepala air.

Authors

Media Variasi

View all posts

Diyana Rahip

View all posts

View all posts

View all posts


Terowong SMART dibuka semula selepas ditutup hampir dua jam

Pusat Kawalan SMART dalam hantarannya menerusi laman Facebook memaklumkan sistem telah kembali kepada mod 1 iaitu dibuka kepada trafik pada 9.30 pagi.

“Jumlah kadar air Sungai Klang-Sungai Ampang telah dilencongkan sebanyak 1,743,923 meter padu,” menurut pusat kawalan itu.

Terdahulu, terowong lebuhraya SMART beroperasi dalam mod 3 kira-kira pukul 8 pagi tadi iaitu terowong trafik ditutup dan dikosongkan daripada kenderaan manakala air banjir dialirkan di bahagian bawah terowong.

Sementara itu, menurut Info Trafik Kuala Lumpur @klccc_dbkl dalam laman Twitternya memaklumkan keadaan trafik di beberapa laluan utama memasuki ibu kota juga sesak antaranya dari Bandar Tasik Selatan ke Desa Tun Razak, dari Ukay Perdana ke Ampang, dari Petronas/Shell Teknologi Park Malaysia ke Tol Sungai Besi.

Kesesakan juga berlaku di Jalan Tun Razak dari Institut Jantung Negara (IJN) ke Bulatan Pahang dan dari Bangunan RHB ke Kedutaan Amerika Syarikat. – BERNAMA


SPRM tahan pengarah universiti awam terima suapan kereta

MELAKA: Seorang pengarah bahagian pengurusan fasiliti sebuah universiti awam di sini ditahan Suruhanjaya Pencegahan Rasuah Malaysia (SPRM) Melaka hari ini atas dakwaan menerima suapan.

Pengarah SPRM Melaka Mohd Shahril Che Saad berkata lelaki berusia 50-an itu ditahan pada kira-kira 3 petang ketika hadir memberi keterangan di pejabat SPRM.

“Lelaki berkenaan ditahan atas dakwaan menerima satu suapan harta alih iaitu sebuah kenderaan jenis Honda Accord 2.4 i-vtec yang dianggarkan bernilai RM174,500 daripada seorang pemilik syarikat kontraktor di Klang, Selangor sebagai dorongan untuk memperoleh tender terbuka bernilai RM1,654,350.

“Dia ditangkap bagi tujuan siasatan di bawah Seksyen 17(a) Akta SPRM 2009,” menurutnya dalam satu kenyataan di sini.

Beliau berkata permohonan reman ke atas lelaki itu akan dibuat di Mahkamah Majistret Ayer Keroh esok. – BERNAMA


Harga minyak masak tidak bersubsidi dijangka turun dua minggu lagi – Annuar

KOTA BHARU: Harga minyak masak tidak bersubsidi dijangka turun dalam tempoh dua minggu lagi, kata Pengerusi Pasukan Jihad Tangani Inflasi, Tan Sri Annuar Musa.

Annuar yang juga Menteri Komunikasi dan Multimedia berkata pihaknya telah memanggil semua pengilang yang terlibat termasuk Lembaga Minyak Sawit Malaysia (MPOB) dan Majlis Minyak Masak Sawit Malaysia (MPOC) pada Selasa lepas sebagai badan yang mengawal kuota dan lesen pengilang.

“Selepas dua minggu dari tarikh saya bertemu mereka, saya mahu tengok harga minyak turun.

“Saya tidaklah memaksa, cuma pada masa ini saya mahu industri ada rasa tanggungjawab dan jangan biarkan kerajaan terkial-kial dengan masalah sebab akhirnya syarikat juga yang menentukannya,” katanya kepada pemberita selepas mengadakan tinjauan harga barangan di Pasar Ketereh, di sini hari ini.

Mengulas lanjut Annuar berkata pihak industri telah bersetuju untuk menurunkan harga minyak masak dan pengilang yang terbabit membayangkan penurunan harga itu akan dipendekkan secara berperingkat iaitu lima hingga 10 peratus.

Dalam perkembangan lain, Annuar berkata inflasi yang sedang dihadapi kini adalah inflasi yang sudah diduga kerana ia berlaku secara global.

Beliau berkata pasca-COVID-19 membolehkan aktiviti sudah berjalan semula namun berlaku peningkatan permintaan pelbagai industri sedangkan pengeluaran tidak pulih sepenuhnya.

“Selain itu, peperangan di luar negara menjejaskan perdagangan dan inflasi tersebut berlaku bergantung kepada dasar-dasar kewangan serta monetari polisi negara kuasa besar seperti Amerika Syarikat,” katanya. – BERNAMA


MyAirline bakal buka laluan penerbangan ke Indonesia, Singapura dan Thailand

SEPANG: Syarikat penerbangan, MYAirline Sdn Bhd akan memulakan perkhidmatan di laluan antarabangsa mulai Jun tahun ini.

Ketua Pegawai Eksekutif MyAirline, Rayner Teo berkata, bagi permulaan, laluan antarabangsa itu akan melibatkan beberapa destinasi di rantau Asia Tenggara seperti Singapura, Indonesia dan Thailand.

Katanya, tiket bagi laluan antarabangsa MyAirline dijangka mula dijual bulan depan.

“Mudah-mudahan, kami boleh memulakan jualan tempahan tiket sama ada akhir bulan ini atau awal bulan depan.

“Kami ada masa yang mencukupi bagi memastikan semua pesawat sedia untuk terbang,” katanya kepada pemberita pada majlis berbuka puasa bersama para penghuni Rumah Bakti Nur Ain.

Majlis berbuka puasa itu berlangsung di Terminal Kuala Lumpur International Airport (KLIA), pada Selasa.

Mengulas lanjut, Teo turut memaklumkan MyAirline menyasarkan untuk memiliki sekurang-kurangnya 20 pesawat yang beroperasi hingga akhir tahun ini.

“Pada masa ini, kami mempunyai enam pesawat yang beroperasi,” jelasnya.

Untuk rekod, MYAirline merupakan syarikat penerbangan tambang rendah (LCC) baharu di Malaysia yang mula beroperasi sejak tahun lalu.

Author

Diyana Rahip

View all posts

View all posts


Warden buat ‘spot-check’ sambil Live di TikTok, netizen kantoikan lubuk rahsia pelajar

BAGI mereka yang pernah tinggal di asrama semasa zaman persekolahan, pasti mengerti perasaan ‘kelam-kabut’ apabila mengetahui warden akan menjalankan operasi spot-check.

Sudah tentu ada yang ‘gelabah’ mendengar perkataan spot-check hingga terpaksa memerah idea kreatif untuk pastikan barangan terlarang yang dibawa kekal selamat dalam jagaan.

Namun, siapa sangka peredaran zaman yang makin maju dengan penggunaan teknologi kini tanpa sedar memudahkan urusan para warden membuat pemeriksaan mengejut itu.

Perkara itu boleh dilihat menerusi perkongsian video yang tular di media sosial dimana seorang warden sekolah melakukan spot-check sambil membuat Live di TikTok.

Dalam video itu, kelihatan seorang guru lelaki sedang membuat rondaan di sekitar bilik pelajar sambil membaca komen-komen yang ditinggalkan warga maya.

Menariknya, rata-rata komen yang menjengah dalam ruangan Live guru berkenaan dilihat seolah-olah cuba ‘kantoikan’ lokasi simpanan barangan terlarang seperti rokok dan telefon pintar.

Antara lokasi yang warga maya cadangkan guru itu periksa adalah di di bawah tiang katil, di bahagian belakang tingkap dan di celah-celah almari kerana kawasan berkenaan merupakan ‘best spot’ untuk pelajar sembunyikan barang mereka.

Video Live  yang dimuat naik semula dalam laman Twitter itu turut mendapat tumpuan netizen sehingga menzahirkan rasa kasihan pada pelajar zaman kini yang dilihat perlu lebih kreatif dalam menyembunyikan barangan terlarang di asrama.

Dalam pada itu, ada juga yang turut berkongsi pengalaman serta idea mereka menyimpan barangan terlarang semasa tinggal di asrama.

Author

Diyana Rahip

View all posts

View all posts


WhatsApp Channels kini boleh digunakan di Malaysia

CYBERJAYA: Pengguna WhatsApp di Malaysia kini boleh mengakses ciri terbaharu aplikasi berkenaan iaitu WhatsApp Channels.

WhatsApp Channel sesuai dijadikan platform komunikasi sehala daripada pelbagai agensi, jenama, syarikat, media dalam menyampaikan maklumat kepada masyarakat.

Secara tidak langsung, ciri terbaharu itu turut memudahkan orang ramai untuk mengikuti sesuatu perkembangan serta isu semasa.

Dari aspek privasi dan keselamatan pengguna, WhatsApp menyatakan bahawa tiada sebarang data berkenaan pengikut sesuatu WhatsApp Channels yang boleh diakses pemilik WhatsApp Channels berkenaan, lapor Amanz.

Bagi mendapatkan akses WhatsApp Channel, pengguna perlu mengemaskini aplikasi WhatsApp, seterusnya ke bahagian Updates, dan boleh mengikuti saluran WhatsApp Channels yang anda minat.

Author

Diyana Rahip

View all posts

View all posts


PRU15: Strategi tampil calon muka baharu, beri saingan setara

KUALA LUMPUR: Strategi yang digunakan Barisan Nasional (BN), Perikatan Nasional (PN) dan Pakatan Harapan (PH) mempertaruhkan calon muka baharu pada Pilihan Raya Umum ke-15 (PRU15), bakal memberikan persaingan yang setara kepada ketiga-tiga gabungan utama itu.

Timbalan Pengarah Institut Kajian Etnik (KITA) Universiti Kebangsaan Malaysia, Prof Dr Kartini Aboo Talib @ Khalid berkata, pendekatan itu bukan baharu bagi BN apabila strategi berkenaan telah dipraktikkan dalam beberapa siri Pilihan Raya Kecil (PRK) dan Pilihan Raya Negeri (PRN) sebelum ini yang menyaksikan kemenangan besar buat parti itu.

“Kalau lihat strategi BN ketika PRK 2019 yang menempatkan calon muka baharu, telah memberi kemenangan besar di PRK Cameron Highlands dan Tanjung Piai. Malah strategi sama digunakan pada PRN Melaka dan Johor dengan kedua-duanya menunjukkan hasil sangat mujarab, lebih dua per tiga kemenangan majoriti di dua negeri ini.

“Saya tidak boleh mengatakan ia (strategi muka baharu) tidak berkesan. Semua parti telah ambil strategi baharu dengan perkenalkan muka baharu bukan sahaja BN tetapi PH dan PN… strategi ini menjadikan semua parti kini berdepan cabaran persaingan setara,” katanya.

Beliau berkata demikian ketika menjadi tetamu di program Ruang Bicara terbitan Bernama TV malam tadi. Turut menjadi tetamu pada program itu Ketua Penyelidik ILHAM Centre Prof Madya Dr Mohd Yusri Ibrahim.

Mengulas perkara sama, Mohd Yusri berkata, langkah meletakkan calon muka baharu turut memberi harapan baharu kepada landskap politik negara terutama generasi muda yang akan mula mengundi pada PRU15 kerana kebanyakan anak muda lebih cenderung memilih calon berdasarkan keterampilan dan kewibawaan.

“Ini adalah melalui cerapan kami di lapangan sebelum ini di mana sebelum pembubaran Parlimen kita lihat sentimen besar dalam kalangan pengundi muda memilih calon berdasarkan keterampilan.

“Bagaimanapun apabila kempen bermula, mereka melihat kepada kewibawaan calon yang dipertaruhkan parti politik. Di penghujung kempen yang tadi pada awalnya melihat berdasarkan keterampilan calon, mereka mula beralih (perhatian) kepada parti,” katanya.

Beliau berkata sepanjang 14 hari berkempen, isu paling berkesan yang mampu menarik perhatian pengundi adalah berkaitan peluang pekerjaan, kos sara hidup, kenaikan harga barang dan membasmi kemiskinan.

“Jadi, calon-calon tawarkanlah tawaran terbaik untuk sama-sama bergerak membawa Malaysia ke persada jauh lebih tinggi,” katanya. – BERNAMA


Bincang topik berbaur lucah di Telegram: JAKIM kemuka aduan rasmi kepada MCMC

KUALA LUMPUR: Jabatan Kemajuan Islam Malaysia (JAKIM) telah mengemukakan aduan rasmi kepada Suruhanjaya Komunikasi dan Multimedia Malaysia (MCMC) berhubung kewujudan akaun Telegram yang membincangkan topik lucah kendalian seorang wanita.

Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dalam kenyataan pada Isnin memaklumkan perkara itu sedang dalam tindakan serta siasatan lanjut MCMC di bawah Seksyen 223 Akta Komunikasi dan Multimedia 1998 (Akta 588).

“Berkenaan memanggil dan membuat pertemuan dengan wanita berkenaan, JAKIM telah berhubung dengan Jabatan Hal Ehwal Agama Terengganu (JHEAT) memandangkan pihak berkenaan menetap di negeri Terengganu.

“Pihak JAKIM juga telah dimaklumkan bahawa satu laporan polis telah dibuat oleh pihak JHEAT bagi membolehkan satu siasatan dilakukan,” katanya.

Media sebelum ini melaporkan mengenai seorang wanita yang didakwa menyebarkan fahaman menyimpang daripada syarak berkaitan perhubungan suami isteri dan menggunakan platform kumpulan Telegram untuk menyebarkan dakyah itu.

Antara dakyah yang dipromosikan oleh wanita itu ialah menyuruh suami merogol isteri dan isteri melayani suami umpama pelacur selain terdapat kiriman di dalam kumpulan Telegram itu yang menyuruh para suami menyakiti isteri jika enggan melayani mereka. – BERNAMA


BN akan beri sokongan usul undi percaya PM – Ahmad Zahid

KUALA LUMPUR: Barisan Nasional (BN) memutuskan akan menyokong usul undi percaya kepada Perdana Menteri, Datuk Seri Anwar Ibrahim yang akan dibentang pada persidangan Parlimen 19 Disember ini.

Pengerusinya, Datuk Seri Dr Ahmad Zahid Hamidi berkata, ia adalah bagi memastikan keabsahan perdana menteri dimuktamadkan dan seterusnya menghentikan segala pertikaian yang dibangkitkan sesetengah pihak.

“Walaupun ada pihak mengatakan ini (undi percaya) langkah berisiko Perdana Menteri baharu, namun inilah proses demokrasi yang perlu dilalui dan BN akan terus menyokong penuh sebagai tanda menjunjung titah Yang di-Pertuan Agong bagi menyokong pembentukan kerajaan baharu ini,” katanya menerusi hantaran di Facebook hari ini.

Anwar dalam sidang media sulung selepas mengangkat sumpah jawatan Perdana Menteri ke-10 pada Khamis lepas berkata, persidangan Parlimen ke-15 yang pertama akan diadakan pada 19 Disember ini, dan satu usul undi percaya akan dibentangkan pada sidang itu bagi menamatkan soal keabsahan beliau selaku perdana menteri.

Sementara itu, Ahmad Zahid yang juga Presiden UMNO berkata, keputusan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dalam soal pelantikan perdana menteri tidak perlu lagi dipertikai, malah perlu dihormati.

“Marilah kita bersama-sama menjunjung titah dan menghormati perkenan pelantikan oleh Yang di-Pertuan Agong berdasarkan Perlembagaan negara. Kita perlu bergerak ke depan dan bersama-sama membina negara ke arah kemakmuran dan kestabilan,” katanya. – BERNAMA


Temu Anwar di UTM Skudai Ahad ini

CYBERJAYA: Perdana Menteri, Datuk Seri Anwar Ibrahim akan menemui rakyat di Johor menerusi program dialog Temu Anwar di Dewan Sultan Iskandar, Universiti Teknologi Malaysia (UTM), Skudai, Johor Bahru, Ahad ini.

Menerusi hantaran di Facebook, beliau mengajak orang ramai khususnya anak muda untuk menyertai program itu.

“Ayuh warga Johor Bahru ikut serta dalam sesi Temu Anwar yang akan diadakan Ahad ini bersamaan 3 September 2023 bertempat di UTM Skudai.

“Seperti kelaziman, peserta yang hadir diberi ruang secara terus untuk bertanyakan apa jua soalan kepada saya. Insya-Allah, ruang ini kita gunakan sebaiknya dalam mencambah budaya wacana yang sihat dan segar,” katanya.

Bagi mereka yang berminat, pendaftaran boleh dibuat menerusi laman web temuanwar.com.

Author

Diyana Rahip

View all posts

View all posts


Harimau Muda mahu ‘tiru abang’ pilih lawan handal

KUALA LUMPUR: Skuad Bawah 23 tahun (B-23) tampak bakal mengikut ‘selera’ seperti skuad Harimau Malaya apabila akan memilih lawan yang benar-benar berkualiti sebagai persediaan bagi mengharungi saingan Piala Asia B-23 yang berlangsung di Qatar, April depan.

Pengurus skuad B-23 negara, Datuk Seri Shahril Mokhtar berkata tempoh berbaki enam bulan yang ada sebelum sepak mula itu menyaksikan mereka perlu segera merangka persediaan teliti termasuklah memastikan skuad dapat menghimpunkan barisan pemain dengan lebih awal.

Shahril menjelaskan pihaknya akan mengintai pasukan yang berada pada ranking yang lebih baik namun semuanya akan bergantung kepada undian Piala Asia B-23 yang akan diumumkan nanti.

“Kalau boleh, saya tidak mahu lagi mengadakan perlawanan persahabatan membabitkan pasukan dalam negara saja kerana ia dilihat kurang memberi impak dalam membentu skuad lebih mantap.

“Mungkin kita merangka perlawanan bertemu pasukan gergasi Asia atau beberapa siri perlawanan di luar negara seperti dilakukan pasukan Harimau Malaya.

“Paling penting adalah kita akan mengadakan perbincangan dengan Liga Bolasepak Malaysia (MFL) dan pasukan Liga Super supaya dapat memberi pelepasan kepada pemain muda untuk beraksi mewakili negara,” katanya.

Terdahulu, skuad bimbingan E Elavarasan mengesahkan tempat ke pusingan akhir Piala Asia B-23 sebagai satu daripada empat naib juara terbaik pada kempen kelayakan yang berlangsung di Thailand.

Ini adalah kali ketiga skuad negara ke pentas terbabit selepas 2018 dan 2022 dengan pencapaian terbaik adalah mara sehingga ke suku akhir edisi 2018 di China. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Jutawan SM Faisal tuntut harta sepencarian daripada Emilia

KUALA LUMPUR: Kebiasaannya isteri yang menuntut harta sepencarian daripada suami apatah apabila suaminya adalah seorang jutawan.

Tetapi agak aneh kali ini apabila jutawan SM Faisal SM Nasimuddin pula memfailkan tuntutan harta sepencarian daripada bekas isterinya, Emilia Hanafi.

Untuk rekod, Emilia mendakwa dirinya tidak berumah ketika ini setelah kunci rumah kelamin mereka terdahulu tidak diberi kepadanya.

Rumah yang terletak di Serene Kiara dibeli pada 2009 itu ditinggalkan tanpa berpenghuni sejak mereka bercerai tahun 2016 iaitu sudah enam tahun berlalu.

Emilia sebagai defendan hadir hari ini ke Mahkamah Tinggi Syariah Kuala Lumpur untuk mendengar sebutan kes yang difailkan bekas suaminya pada 13 Mac lalu.

Bagaimanapun sebutan tidak berlangsung berikutan penundaan tarikh oleh Hakim Mahkamah Tinggi Syariah Kuala Lumpur ke tarikh 19 Julai ini.

Beliau diiringi dua peguam yang dilantiknya iaitu Datuk Khairul Anwar Rahmat dan Nazri Yahya.

Dua lagi peguam lantikannya iaitu Zulkifli Che Yong dan Dr Azmi Mohd Rais tidak hadir.

Nazri memberitahu, tuntutan harta oleh SM Faisal adalah membabitkan sebuah rumah kelamin yang diperolehi selepas perkahwinan mereka.

“Rumah berkenaan di Serene Kiara dinamakan bersama antara Emilia dan SM Faisal dibeli pada 2009. Pasangan itu bercerai pada 2016.

“Tuntutan ini dibenarkan dan ada kes lain seperti ini, mungkin pihak bekas suami hendak memastikan semua harta sepencarian tidak dituntut bekas isteri.

“Saya dimaklumkan anak guam saya tidak pernah buat tuntutan harta sepanjang tujuh tahun selepas bercerai.

“Satu tuntutan balas mengenai kes itu dikemukakan anak guam saya,” katanya kepada pemberita di sini.

Dalam pada itu, Khairul Anwar menjelaskan konsep harta sepencarian dalam Islam sangat luas dan adil.

“Definisinya membabitkan apa-apa harta yang datang selepas perkahwinan sama ada boleh alih atau harta tidak boleh alih.

“Harta boleh alih adalah membabitkan wang tunai atau saham manakala harta tidak boleh alih adalah rumah dan sebagainya.

“Biasanya pembahagian adalah secara adil walaupun ada nama atau tidak ada nama isteri, kerja atau tidak bekerja,” katanya.

Author

Tun Puteh Wanti

View all posts

View all posts


Tunggakan RM2.3 juta: Melaka United berdepan tindakan mahkamah – PFAM

KUALA LUMPUR: Persatuan Pemain Bolasepak Profesional Malaysia (PFAM) memberi amaran bakal membawa pihak bertanggungjawab ke muka pengadilan berhubung isu tunggakan gaji pemain Melaka United FC, yang mencecah RM2.3 juta.

PFAM, menerusi kenyataan hari ini berkata, tindakan itu adalah bagi membela nasib pemain yang terkesan secara langsung akibat daripada sikap pengurusan tidak mengambil serius untuk memperjuangkan hak dan kebajikan pemain.

Menurut PFAM, isu pemilikan yang timbul dalam kelab berkenaan, mengeruhkan lagi keadaan kerana pihak sewajarnya bertanggungjawab membayar gaji dilaporkan tidak mahu memberi kerjasama.

“Semalam, merupakan tarikh akhir bagi notis yang dihantar ke Melaka United menerusi PFAM untuk melunaskan tunggakan gaji yang dihadapi oleh pemain. Tunggakan gaji bermula Julai hingga Disember 2022 menyebabkan pemain Melaka United berdepan situasi enam bulan tidak bergaji.

“Lebih mendukacitakan, pemain yang mempunyai komitmen bulanan terpaksa berhempas pulas untuk meneruskan kelangsungan diri dan keluarga sehingga berulang kali menerima panggilan daripada pihak bank untuk menyelesaikan pembayaran bulanan,” menurut kenyataan itu.

PFAM berkata, Melaka United tidak mematuhi keputusan Majlis Resolusi Pertikaian Kebangsaan pada 4 November lalu, yang mengarahkan kelab berkenaan melunaskan satu bulan gaji terlebih dahulu.

PFAM memaklumkan laporan tunggakan gaji bagi bulan-bulan yang berikutnya telah dihantar ke Persatuan Bolasepak Malaysia (FAM) bagi tujuan perbicaraan Majlis Resolusi Pertikaian Kebangsaan.

“Realiti ini amat mendukacitakan kerana sebagai pemain bola sepak profesional dalam negara, mendapat bayaran gaji daripada majikan berdasarkan kepada persetujuan dalam kontrak adalah hak yang sewajarnya dipenuhi.

“Mereka sepatutnya tidak perlu untuk merayu seolah-olah meminta bantuan ataupun mereka melakukan kesalahan untuk menerima gaji mereka sendiri,” menurut PFAM.

Semalam, bekas pemain Melaka United. Syukri Baharun, mempersoalkan bagaimana pasukan itu, yang kini ditukar nama ke Melaka FC di bawah pengurusan baharu, dibenarkan beraksi di Liga M3 musim ini, walaupun masih belum menyelesaikan tunggakan gaji selama enam bulan pada musim lepas.

Sebelum ini, Melaka United dan Sarawak United disingkirkan daripada Liga Super 2023 apabila permohonan kedua-dua kelab berkenaan untuk Lesen Kebangsaan ditolak ekoran masalah tunggakan gaji pada musim lepas. – BERNAMA


Strok haba: Jemaah menteri perlu bincang cadangan lanjut cuti sekolah – TPM

PONTIAN: Jemaah Menteri harus berbincang sama ada cuti sekolah perlu dilanjutkan susulan fenomena haba panas yang melanda negara ketika ini sehingga menyebabkan dua kematian melibatkan kanak-kanak, kata Timbalan Perdana Menteri, Datuk Seri Dr Ahmad Zahid Hamidi.

Beliau berkata, urus setia Jawatankuasa Pengurusan Bencana Negara sudah bermesyuarat dan melaksanakan usaha penyelarasan dengan pelbagai kementerian serta jabatan yang berkaitan.

“Saya fikir itu (pelanjutan cuti sekolah) harus dibincangkan di mesyuarat Jemaah Menteri… Sebagai Pengerusi Jawatankuasa Bencana Negara, kita telah mengkoordinasikan kerjasama dengan pihak kerajaan negeri, Kementerian Kesihatan Malaysia (KKM) dan pihak berkuasa tempatan bukan sahaja untuk memantau tetapi juga membantu mereka yang terkena strok haba disebabkan perubahan cuaca ini,” katanya.

Ahmad Zahid berkata demikian kepada pemberita di Majlis Rumah Terbuka Aidilfitri anjuran UMNO Bahagian Pontian di Benut di sini hari ini.

Ahli Parlimen Bagan Datuk itu turut mengingatkan rakyat agar mengambil langkah berjaga-jaga susulan fenomena haba panas itu.

Beliau berkata, KKM juga telah mengambil beberapa langkah bagi mengatasi masalah yang timbul susulan fenomena itu.

“Kita menasihati rakyat di kawasan yang dilanda haba panas agar minum air lebih banyak… tetapi saya dimaklumkan oleh Jabatan Meteorologi bahawa haba panas ini akan berakhir pada pertengahan Mei.

“Jadi saya berharap walaupun ini satu fenomena baharu tetapi kita perlu berjaga-jaga dan mengambil beberapa langkah kesihatan,” katanya.

Ahmad Zahid ditanya sama ada wujud keperluan untuk melanjutkan cuti sekolah susulan kejadian strok haba dan langkah kerajaan dalam mengatasi fenomena haba panas ketika ini.

Sejak Rabu, terdapat dua kematian di Kelantan dipercayai akibat strok haba melibatkan seorang kanak-kanak lelaki berusia 11 tahun dan seorang kanak-kanak perempuan berusia setahun tujuh bulan. – BERNAMA


Operasi SAR tanah runtuh Batang Kali ditangguh, bersambung esok

BATANG KALI: Operasi hari ketiga mencari dan menyelamat (SAR) sembilan lagi mangsa yang hilang dalam tragedi tanah runtuh di tapak perkhemahan Fathers’ Organic Farm, Gohtong Jaya di sini, ditangguhkan berikutan hujan.

Ketua Polis Daerah Hulu Selangor, Supt Suffian Abdullah berkata, operasi SAR akan disambung semula pada 8 pagi esok, bergantung kepada keadaan cuaca.

“Operasi SAR sembilan lagi mangsa tanah runtuh ditangguhkan pada malam ini dan akan bersambung pada 8 pagi esok ekoran keadaan cuaca dari petang tadi hingga malam ini tidak mengizinkan,” katanya kepada pemberita di lokasi kejadian malam ini.

Setakat ini, 24 mangsa disahkan meninggal dunia, 61 orang selamat dan sembilan masih hilang dalam insiden tanah runtuh tersebut. – BERNAMA


Kes saman fitnah: MB Kedah nafi berniat jahat

KUALA LUMPUR: Menteri Besar Kedah, Datuk Seri Muhammad Sanusi Md Nor menegaskan bahawa beliau tidak mempunyai apa-apa niat jahat dan memfitnah Perdana Menteri, Datuk Seri Anwar Ibrahim ketika berucap dalam satu kempen pilihan raya ‘Jelajah PN Best Tambun’ tahun lepas.

Muhammad Sanusi, 48, dalam pernyataan pembelaannya bagi menjawab saman fitnah Perdana Menteri terhadapnya sebaliknya berkata beliau sekadar mengkritik Anwar bagi tujuan kempen Pilihan Raya Umum ke-15 (PRU15).

“Plaintif selaku seorang politikus seharusnya berani bertanggungjawab atas fakta-fakta yang dinyatakan oleh saya dan tidak tersinggung dengan teguran, saranan dan kritikan yang dibuat oleh saya dan masyarakat,” kata Pengerusi Perikatan Nasional (PN) Kedah itu menerusi pernyataan pembelaan yang difailkan menerusi Tetuan Yusfarizal Aziz & Zaid pada 13 Februari lepas.

Pada 11 Januari lepas, Mahkamah Tinggi Alor Setar mengarahkan Menteri Besar Kedah itu memfailkan pernyataan pembelaan bagi menjawab saman fitnah difailkan Pengerusi Pakatan Harapan itu, selewat-lewatnya 13 Februari.

Saman yang difailkan pada 13 Disember tahun lepas berkenaan berhubung ucapan berbaur fitnah dalam satu kempen ceramah pilihan raya ‘Jelajah PN Best Tambun’ yang didakwa mengaitkan Anwar dengan perlakuan tidak bermoral.

Muhammad Sanusi dalam pernyataan pembelaannya turut menegaskan bahawa beliau hanya menjalankan tanggungjawab dan kebebasan bersuara yang dijamin di bawah Perlembagaan Persekutuan, sebagaimana juga plaintif yang bukan sahaja mengkritik, bahkan membuat tuduhan ke atas parti lawan dalam tempoh kempen pilihan raya.

“Oleh demikian, ucapan tersebut memberi sudut pandang berbeza dan kritikan ke atas plaintif bersandarkan kepada fakta dan rekod yang benar berkaitan plaintif tidak seharusnya disekat dan dikenakan tindakan undang-undang,” katanya.

Sementara itu, Anwar menerusi jawapan kepada pembelaan yang difailkan pada 13 Mac lepas menegaskan bahawa hak defendan untuk kebebasan bersuara adalah tidak mutlak dan tertakluk kepada pelbagai sekatan dan ceramah politik termasuk dalam peruntukan di bawah Akta Fitnah 1957.

Menurut Anwar, defendan mengungkapkan kata-kata fitnah itu kepada pengundi di Tambun dan ia bukan kawasan pilihan raya defendan.

Anwar, 75, dalam pernyataan tuntutannya berkata pada 13 November tahun lepas Muhammad Sanusi telah memberi ucapan pilihan raya pada ceramah tersebut sebagai menyokong calon PN bagi Parlimen Tambun, Datuk Seri Ahmad Faizal Azumu dengan ratusan pengunjung menghadiri ceramah itu.

Menurut Anwar, ucapan dalam ceramah itu telah diterbitkan atau menyebabkan penerbitan semula dan disiarkan secara siaran langsung di aplikasi Facebook di bawah nama “Faizal Azumu” yang mendapat tontonan melebihi 88,000 kali, 531 reaksi, 58 kali perkongsian dan 384 komen, setakat tarikh pemfailan saman itu.

Menurut Presiden PKR itu, pada 14 November 2022, kenyataan fitnah daripada video tersebut telah dipetik oleh MalaysiaKini dan portal itu menerbitkan satu artikel dalam Bahasa Malaysia dan Inggeris. – BERNAMA


Kes dera Bella: Siti Bainun dipenjara 12 tahun

KUALA LUMPUR: Mahkamah Sesyen hari ini menjatuhkan hukuman penjara 12 tahun terhadap Pengasas Rumah Bonda, Siti Bainun Ahd Razali selepas didapati bersalah atas dua pertuduhan mengabai dan menganiaya remaja sindrom Down dikenali Bella, dua tahun lalu.

Hakim Izralizam Sanusi memutuskan demikian selepas mendapati pihak pembelaan Siti Bainun, 31, gagal menimbulkan keraguan munasabah di akhir kes pembelaan bagi dua pertuduhan itu.

Mengikut pertuduhan pertama dan kedua, Siti Bainun didakwa mengabai dan menganiaya Bella, sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju di sini antara Februari hingga Jun 2021.

“Mahkamah dengan ini menjatuhkan hukuman pemenjaraan selama tempoh 10 tahun daripada tarikh sabitan. Hukuman pemenjaraan dijatuhkan di bawah OKT dengan ini adalah kesalahan penganiayaan yang merujuk kepada penderaan, hukuman pemenjaraan dijatuhkan selama tempoh 12 tahun dari tarikh sabitan.

“Selain daripada itu, mahkamah ini juga membuat perintah di bawah Seksyen 31 (2)(a) Akta kanak kanak 2001, supaya OKT menandatangani borang berkelakuan baik selama tempoh 5 tahun dengan seorang penjamin warganegara Malaysia dengan jaminan sebanyak RM5000 sebagai tambahan kepada hukuman yang telah dijatuhkan di bawah seksyen 31 (1) (a) Akta kanak kanak 2001 tersebut.

“Mahkamah juga memerintahkan pemenjaraan selama tempoh 10 tahun dan 12 tahun dari tarikh sabitan yang telah dinyatakan tadi adalah diperintahkan untuk berjalan secara serentak,” kata hakim dalam prosiding hari ini.

Pendakwaan dikendalikan Timbalan Pendakwa Raya Nor Azizah Mohamad, Zilfinaz Abbas, Zahida Zakaria dan Shakira Aliana Alias manakala Siti Bainun diwakili peguam Mohammad Farhan Maaruf yang mewakili Siti Bainun.

Wartawan Lokasi: AIN JAPRI (Pelatih USM)

Author

Diyana Rahip

View all posts

View all posts


Telefon pintar ‘Coca-Cola’ akan dilancarkan di India Mac ini

SYARIKAT minuman ringan, Coca-Cola tahun ini tampil dengan kelainan baharu dengan melancarkan produk keluaran baharu berkait dengan segmen teknologi iaitu telefon pintar pada Mac ini.

Syarikat itu dilaporkan bekerjasama dengan sebuah syarikat pengeluar telefon untuk menghasilkan telefon ‘Coca-Cola’ bagi keluaran di pasaran, lapor India today.

Khabar berkenan diketahui umum menerusi perkongsian seorang Techmaster terkemuka di India, Mukul Sharma menerusi ciapannya di Twitter miliknya baru-baru ini yang mempamerkan reka bentuk telefon Coca-Cola berkenaan.

Pada masa sama, timbul desas-desus menyatakan kemungkinan telefon berkenaan merupakan variasi daripada Realme 10 4G yang dijenamakan semula, lapor portal Amanz.

Untuk rekod, Coca-Cola merupakan antara syarikat minum ringan terkemuka di dunia kerana digemari seluruh masyarakat dan kini syarikat terbabit mahu melebarkan sayap perniagaanya dalam segmen teknologi.

[Exclusive] Here's the all new #Cola Phone 😍Can confirm that the device is launching this quarter in India.Coca-Cola is collaborating with a smartphone brand for this new phone.Feel free to retweet.#ColaPhone pic.twitter.com/QraA1EHb6w

— Mukul Sharma (@stufflistings) January 24, 2023

Author

Diyana Rahip

View all posts

View all posts


Suami isteri maut kereta dinaiki bertembung bas ekspres

Timbalan Ketua Polis Daerah Kuala Terengganu, Supt Wan Mohd Zaki Wan Ismail berkata, dalam kejadian jam 12.45 tengah hari itu, pemandu kereta jenis Perodua Myvi, Che Ku Yusoff Ali Che Ku Embong, 52, dan isterinya,  Siti Faridaf Ahmad, 46, yang berada di tempat duduk belakang, meninggal dunia di lokasi kejadian.

Katanya, anak pasangan itu, Che Ku Batrisya, 18, yang berada di tempat duduk penumpang hadapan, pemandu bas ekspres berusia 51 tahun serta lapan penumpang bas mengalami kecederaan.

“Siasatan awal mendapati kejadian dipercayai berlaku ketika bas ekspres yang membawa seorang kelindan dan 27 penumpang dalam perjalanan dari arah Kota Bharu, Kelantan menghala ke Kuantan, Pahang.

“Sebaik tiba ditempat kejadian, kereta dipandu Che Ku Yusoff Ali dari arah Kuala Terengganu menghala ke Felda Belara di sini, memasuki laluan bas ekspres dan jarak yang dekat menyebabkan pemandu bas tidak sempat mengelak, menyebabkan kedua-dua kenderaan itu bertembung,” katanya, ketika dihubungi, hari ini.

Katanya, mayat suami isteri itu telah dibawa ke Jabatan Perubatan Forensik Hospital Sultanah Nur Zahirah (HSNZ) dan kes disiasat mengikut Seksyen 41 (1) Akta Pengangkutan Jalan 1987.

Wan Mohd Zaki berkata anak pasangan itu dan pemandu bas ekspres kini berada di HSNZ untuk menerima rawatan manakala penumpang bas yang cedera telah dibawa Hospital Setiu untuk pemeriksaan lanjut. – BERNAMA


KPDN tubuh pasukan khas teliti aduan perkhidmatan TNG – Salahuddin

JOHOR BAHRU: Kementerian Perdagangan Dalam Negeri dan Kos Sara Hidup (KPDN) akan menubuhkan pasukan khas bagi meneliti aduan rakyat berhubung perkhidmatan Touch ‘n Go (TNG).

Menterinya, Datuk Seri Salahuddin Ayub berkata, pasukan yang akan ditubuhkan dalam masa terdekat itu akan diketuai Ketua Setiausaha KPDN.

Katanya, pasukan itu perlu ditubuhkan memandangkan sejak kebelakangan ini, KPDN kerap menerima aduan daripada pengguna mengenai perkhidmatan TNG terutamanya sepanjang minggu sambutan perayaan Tahun Baharu Cina.

“Saya telah meminta pihak bertanggungjawab untuk membuat kajian dan meminta pihak pengurusan TNG menjawab beberapa aduan dan rungutan orang ramai sehinggakan ada aduan yang sampai kepada saya sendiri.

“Saya akan minta laporan diberikan kepada kementerian bagi setiap kes, sebagai contoh semalam, kita dapat secara terperinci tentang satu masalah dan syarikat memberikan jawapan dengan segera, sekali gus isu timbul dapat dipantau,” katanya pada sidang media di sini hari ini.

Beliau berkata, tindakan bakal dikenakan terhadap syarikat pengendali jika tidak menunaikan tanggungjawab menyelesaikan isu berbangkit berhubung perkhidmatan berkenaan.

“Saya akan teliti dan pastikan mereka (syarikat pengendali) menunaikan tanggungjawab, (tetapi) sekiranya mereka tidak mengambil perhatian, maka saya akan membincangkan tindakan yang akan diambil,” katanya.

Salahuddin berkata, antara aduan yang diterima berhubung perkhidmatan berkenaan termasuk isu berkaitan kad prabayar Visa TNG, kesukaran mendapat kad TNG, masalah Identifikasi Frekuensi Radio (RFID) selain talian hotline yang tidak dijawab. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PRU15: GPS akan tampil muka baharu bertanding 31 kerusi Parlimen

OLEH: ARRIAN ZAYNE

KUCHING: Beberapa muka baharu bakal ditampilkan oleh Gabungan Parti Sarawak (GPS) pada Pilihan Raya Umum ke-15 (PRU15) kali ini kata Datuk Patinggi Tan Sri Abang Johari Tun Openg.

Maka dengan ini kata Presiden GPS-PBB itu lagi beberapa Ahli Parlimen sedia ada akan mengundur diri bagi memberi peluang orang muda beraksi.

“Memang ada beberap orang (Ahli Parlimen) menyatakan mereka tidak akan bertanding lagi,” katanya dalam sidang media selepas mempengerusikan Mesyuarat Majlis Tertinggi Parti Pesaka Bumiputera Bersatu (PBB) di ibu pejabat PBB pada Sabtu.

Bercakap mengenai PRU15, Abang Johari turut menegaskan GPS kini siap siaga serta hanya menanti gendang pilihan raya dipalu oleh Perdana Menteri Dtuk Seri Ismail Sabri Yaakob sahaja.

“Dengan ini kita telah menubuhkan jawatankuasa bagi persiapan PRU yang dipengerusikan oleh Timbalan Presiden, Datuk Amar Douglas Uggah Embas bagi menggerakkan jentera parti,” ujarnya.

Dalam sidang media itu juga Abang Johari akui PRU15 ini menyaksikan GPS akan bertanding di kesemua 31 kerusi parlimen dalam masa sama turut optimis untuk bertanding sebagai parti tunggal buat julung kali.

“Ini PRU pertama kita sebagai parti sendiri… dahulu kita bersama Barisan Nasional (BN)…kali ini kita bertanding kita (GPS) sendiri,” tegasnya.

PRU14 pada tahun 2018 menyaksikan BN Sarawak ketika itu memenangi 19 kerusi daripada 31 kawasan parlimen iaitu lebih 1.4 juta pemilih berdaftar yang mengambil bahagian.

Sedia maklum pada 12 Jun 2018 empat parti kompenen Sarawak mengumumkan keluar daripada Barisan Nasional setelah 44 tahun ‘bersama’.

Empat parti terbabit; Parti Demokratik Progresif (PDP), Parti Pesaka Bumiputera Bersatu (PBB), Parti Rakyat Bersatu Sarawak (SUPP) dan Parti Rakyat Sarawak (PRS), nekad keluar daripada BN sekali gus membentuk pakatan GPS.

GPS lahir pasca PRU14 susulan BN tumbang dalam PRU ke-14 seterusnya Pakatan Harapan (PH) menguasai kerajaan persekutuan.

Author

Media Variasi

View all posts

View all posts


‘Semua mayat nahas pesawat ditemui tak sempurna’

SUBANG JAYA: Semua mayat mangsa yang terkorban dalam nahas pesawat jenis Beechcraft Model 390 (Premier 1) dekat Elmina, Shah Alam, ditemui dalam keadaan tidak sempurna.

Ketua Polis Selangor, Datuk Hussein Omar Khan, berkata keadaan mayat mangsa sedemikian disebabkan impak pesawat yang berkecai.

Ketika ini, identiti dua lagi mangsa iaitu orang awam sedang dikenal pasti oleh pihak berkuasa.

Sementara itu, Menteri Pengangkutan, Anthony Loke berkata, identiti semua mangsa, walaupun sudah dikenal pasti perlu disahkan melalui ujian forensik.

“Pengesahan akan diumumkan oleh polis kelak,” katanya.

Setakat ini, Kementerian Pengangkutan mengesahkan identiti dua kru pesawat iaitu Shahrul Kamal Roslan dan Heikal Aras Abdul Azim, manakala penumpang ialah Kharil Azwan Jamaludin, Shaharul Amir Omar, Mohamad Naim Fawwaz Mohamed Muaidi, Datuk Seri Johari Harun, Muhammad Taufiq Mohd Zaki dan Idris Abdol Talib Ramali. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Warga asing makin berani! Selamba main judi di tempat awam

CYBERJAYA: Video tular memaparkan sekumpulan lelaki dipercayai warga asing sedang asyik bermain judi terkejut apabila disergah oleh seorang individu tular di media sosial.

Menerusi perkongsian video TikTok @blackpesol, kelihatan warga asing secara terbuka menjalankan aktiviti perjudian di sebuah laluan pejalan kaki.

Berdasarkan video tersebut, sekumpulan warga asing sedang mengerumuni seorang individu yang disyaki menjadi dalang kepada akitiviti haram terbabit.

Dalam video itu juga kelihatan secara jelas permainan judi berasaskan kad poker di atas papan seterika.

Malah, individu yang disyaki dalang itu kelihatan menggenggam sejumlah wang di tangan dipercayai sebagai wang taruhan.

Sehubungan itu, perakam video terus menjerkah sekumpulan warga asing terbabit serta memberi amaran untuk tidak melakukan aktiviti haram itu lagi.

Insiden tersebut difahamkan berlaku di laluan pejalan kaki dekat Jalan Jelatik Keramat, Kuala Lumpur, namun belum dapat dipastikan tarikh sebenar kejadian itu.

#videoviral #fyp #fypシ

♬ original sound – blackpesol – blackpesol

Menjengah di ruangan komen, rata-rata netizen berpuas hati dengan tindakan berani pemilik video tersebut.

“Terbaik la bang… jangan dorang ingat boleh buat apa yang dorang suka buat,” komen netizen.

“Tanya elok-elok dok senyum-senyum… haa kena jerkah sekali berubah muka,” kongsi netizen.

“Terbaik bang. Sorang pon jadi,” kongsi pengguna TikTok.

Author

Nurul Ain Japri

View all posts

View all posts


Rumpai laut pemangkin ekonomi masyarakat setempat Sabah

SEMPORNA: Hamparan hijau, putih, kuning dan ungu seluas mata memandang menyambut ketibaan penulis di Pulau Sangaban dekat sini.

Pemandangan indah persis musim bunga di negara empat musim itu membuatkan perjalanan selama 20 minit menaiki bot dari Semporna ketika matahari membahang terasa berbaloi, walaupun warna-warni yang terbentang di atas pelantar kayu berkenaan sebenarnya adalah rumpai laut yang sedang dikeringkan.

Dianggap sebagai antara komoditi penting Sabah, rumpai laut menjadi pemangkin ekonomi masyarakat setempat khususnya di Semporna, Tawau, Lahad Datu dan Kunak, membabitkan kira-kira 1,200 pengusaha.

Lantaran itu juga tumbuhan marin tersebut dikategorikan sebagai komoditi bernilai tinggi dalam Dasar Agromakanan Negara, selain akuakultur dan ikan hiasan.

MANFAATKAN PERAIRAN

Perairan yang tenang dengan arus yang tidak kuat antara faktor kepulauan Sabah begitu sesuai untuk pengkulturan pelbagai jenis rumpai laut yang banyak digunakan dalam industri farmaseutikal, kosmetik dan juga makanan.

Antara rumpai laut yang dikulturkan di negeri itu ialah red dan brown seaweed, dan di Semporna, red seaweed atau rumpai laut merah daripada spesies Kappaphycus menjadi pilihan kerana benihnya mudah diperoleh.

Menurut Timbalan Pengarah (Pembangunan) Jabatan Perikanan Sabah, Azhar Kassim, negeri itu merupakan pengeluar tunggal rumpai laut merah di dunia dengan kebanyakannya dieksport ke China.

“Rumpai jenis ini mendapat permintaan yang tinggi di China kerana di sana ada banyak kilang yang mengeluarkan produk berasaskan rumpai laut,” katanya kepada Bernama.

Jelasnya, sebelum penularan pandemik COVID-19, Sabah mengeksport kira-kira 20,000 tan rumpai laut setahun, namun sejak tiga tahun lepas pengeluaran berkurangan kepada sekitar 18,000 tan yang menyumbang kira-kira RM60 juta kepada pendapatan negeri.

“Ketika ini, harga (yang dibeli daripada pengusaha) untuk satu kilogram rumpai laut ialah RM7, bergantung pada musim,” katanya, menambah pengeluaran komoditi itu lazimnya meningkat pada penghujung tahun.

PROJEK NUKLEUS DI SEMPORNA

Azhar berkata penanaman rumpai laut di Sabah bermula pada 1970-an dan kerajaan mula memberi perhatian lebih serius dengan membantu membangunkan sektor tersebut pada 1990-an.

“Pada 2010, kerajaan persekutuan memperkenalkan projek rumpai laut sebagai industri berimpak dan bernilai tinggi di bawah Bidang Ekonomi Utama Negara (NKEA) dengan menyediakan peruntukan untuk komoditi itu dibangunkan secara komersial,” katanya.

Jabatan Perikanan Sabah terlibat secara langsung dalam pembangunan rumpai laut di samping memperkenalkan beberapa program sendiri, antaranya Program Mini Estet yang membabitkan sektor swasta dan Projek Kluster yang menggabungkan minimum 30 peserta di bawah projek berkelompok.

Mengulas lanjut, Azhar berkata pada tahun lepas, kerajaan memperkenalkan Projek Nukleus di bawah NKEA, dan sebagai permulaan, melibatkan 30 pengusaha di Pulau Kerindingan dan Pulau Omadal di sini.

“Projek Nukleus membantu pengusaha kecil serta mereka yang hidup bergantung pada sumber laut seperti nelayan, meningkatkan pendapatan,” katanya, menambah menerusi projek itu, peserta mampu memperoleh pendapatan antara RM1,000 dan RM3,000 sebulan.

Menurutnya lagi, industri rumpai laut mampu memberikan hasil yang cepat iaitu boleh dituai selepas 40 hingga 45 hari  benih “ditanam”.

KEHIDUPAN LEBIH BAIK

Seorang pengusaha, Piandau Muhamad, 50, yang berasal dari Pulau Menampilik, berkata sebelum ini dia menanam rumpai laut bagi kegunaan sendiri, namun memutuskan untuk terlibat secara lebih serius selepas ditawarkan menyertai Program Pembangunan Rumpai Laut (PPRL) yang dijalankan oleh kerajaan.

“PPRL menyasarkan ketua isi rumah termiskin di daerah ini. Bertitik tolak dari program ini dan kemudian mengikuti program bantuan Jabatan Perikanan Sabah, kehidupan kami kini bertambah baik.

“Bermula dengan 20 ekar (lapan hektar), kini saya dan suami mengusahakan tanaman itu di kawasan perairan seluas 300 ekar di Pulau Sangaban dan memberi pekerjaan kepada 50 keluarga di pulau tersebut,” cerita wanita berkenaan, menambah ladangnya mampu menghasilkan kira-kira 20 tan rumpai laut sebulan.

Piandau yang berpengalaman lebih 21 tahun dalam penanaman rumpai laut dan menerima pelbagai bantuan daripada Jabatan Perikanan Sabah termasuk benih dan bot, bagaimanapun berharap kerajaan dapat menimbang untuk menyediakan pelantar bagi menjemur rumpai laut di pulau berkenaan.

Seorang lagi pengusaha, Manan Alirahman, 50, berkata selepas terlibat dalam penanaman rumpai laut secara komersial, kehidupannya sekeluarga berubah kerana dia kini mampu memperoleh pendapatan tetap, berbanding semasa bekerja sebagai nelayan.

“Menanam rumpai laut ini demi ‘kemajuan’ keluarga dan bagi anak sekolah,” kata bapa kepada lapan cahaya mata itu yang sudah lebih 20 tahun mengusahakan penanaman rumpai laut.

BANGKIT SELEPAS PANDEMIK

Sementara itu, pemborong dan pembekal rumpai laut Julaspri Osman berkata setiap bulan syarikatnya mengeksport kira-kira 100 hingga 200 tan rumpai laut kering ke sebuah kilang di Shanghai, China.

“Bekalan rumpai laut ini saya peroleh daripada 500 ke 600 pengusaha di Semporna, dan setakat ini tiada aduan atau masalah berkaitan rumpai laut yang kita eksport,” katanya yang menceburi bidang itu kira-kira 10 tahun lepas.

Julaspri berkata syarikatnya turut mengeksport rumpai laut ke Eropah menerusi usaha sama dengan sebuah syarikat di China.

Mengulas mengenai cabaran yang dihadapi semasa penularan COVID-19 dan penguatkuasaan Perintah Kawalan Pergerakan, usahawan itu berkata sepanjang tempoh tersebut, beratus tan rumpai laut tersimpan di gudang kerana tidak dapat dieksport.

“Syarikat mengalami kerugian besar ketika itu, namun kita tetap beli rumpai laut yang dibekalkan oleh pengusaha cuma pada harga lebih rendah. Ini bagi membantu kelangsungan hidup mereka,” jelasnya, menambah kini permintaan terhadap produk berkenaan semakin meningkat. – BERNAMA


Konflik Sudan: Walau getir, rakyat Malaysia berjaya pulang ke tanah air

CYBERJAYA: Risiko sentiasa ada di mana-mana, yang penting kita harus sentiasa berfikiran positif dan cuba untuk tidak berfikir negatif.

Begitulah gambaran yang dilalui oleh rakyat Malaysia yang berada di Sudan sewaktu proses pemindahan untuk pulang ke tanah air.

Pegawai Kanan United Nations Children’s Fund Malaysia, Jasson Lim Jan Yoong berkata, beliau sepatutnya berada di Sudan selama tiga bulan dalam program pertukaran Unicef.

Menurutnya, jika salah seorang dari kumpulanrakyat Malaysia di sana mula berfikiran negatif, ia akan membuatkan proses pemindahan lebih sukar, tetapi semuanya berjalan dengan lancar, dan bekalan makanan mencukupi.

Bertanya mengenai kesukaran yang dihadapi, Jasson berkata, jika tiada kesukaran yang dihadapi mungkin mereka dapat balik lebih awal dari masa yang dijangka.

“Sepanjang perjalanan, pengangkutan darat iaitu bas, dijangka dua belas hingga lapan belas jam yang mengambil masa 33 jam.

“Terdapat banyak checkpoints dan setiap kali berhenti akan ada pemeriksaan yang ketat di setiap checkpoints tapi kami bertuah walaupun mereka strict, tetap bagi kami lalui semuanya.

“Tapi disebabkan terdapat perintah berkurung, bas tidak dibenarkan bergerak lepas tengah malam, nasib baik kami berada di Qasala jadi berehat di situ,” ujarnya.

Keluarga mana yang tidak risau jika anak yang sentiasa memberitahu semua yang terjadi di sana secara tiba-tiba tidak dapat dihubungi.

Begitulah perasaan seorang bapa kepada rakyat Malaysia di Sudan, Md Azzukhruffirdauz Kamaruddin, namun beliau bersyukur kerana tiada kejadian buruk terjadi ke atas anaknya.

“Dia tak kerap WhatsApp so kita agak risau macam baru-baru kena ini dia kata kalau ada masalah dia ada bagi nombor pegawai dari Kedutaan Malaysia.

“Dia terjadi hari sabtu, Ahad tu kita contact, tapi pegawai tu kata memang diorang dah alert apa semua dan diorang pun dalam keadaan selamat,” katanya.

Pada masa yang sama, Muhd Saiful Adham Satiful Bahri berkata, dalam perjalanan pulang dari berbuka puasa di Petronas, dia terdengar bunyi seperti orang berperang.

“Masa nak balik tu bunyi orang perang, lepastu stay Petronas dan terus ke embassy,” jelasnya.

Tambahnya, beliau berada di Sudan untuk belajar bahasa Arab dan bersyukur kerana dapat pulang ke tanah air selepas negara itu menghadapi konflik dalaman.

Bercerita lanjut mengenai persiapan hari raya di Sudan, mereka beraya di Arab Saudi dan sambutan hanya dijalankan secara kecil-kecilan.

Oleh: AIN JAPRI (Pelatih USM)

Author

Media Variasi

View all posts

View all posts


TV AlHijrah tolak penceramah tanpa Tauliah Mengajar

KUALA LUMPUR: Stesen penyiaran berkonsepkan Islamik, TV AlHijrah berpendirian untuk menolak penceramah yang tidak mempunyai Tauliah Mengajar untuk muncul dalam program penyampaian berunsurkan keagamaan di bawah kendaliannya.

Ketua Pegawai Eksekutif TV AlHijrah, Namanzee Harris, berpendapat pihaknya melihat keperluan Tauliah Mengajar pada masa kini sangat wajar dan penting, bagi melahirkan masyarakat Islam dan generasi berkualiti, lebih-lebih lagi menerusi penyampaian berkait agama.

“Pada pandangan peribadi kita, pendirian kita sebenarnya pentauliahan penting, kerana sekarang ini kita kena menilai semula ilmu dan cabaran semasa.

“Ustaz atau agamawan juga kena tingkatkan ilmu, cara mereka menyampaikan. Pentauliahan sangat penting untuk mereka juga kekal relevan.

“Sebab apa yang mereka tahu lima tahun dulu, tak sama dengan sekarang. Rakyat, penduduk, anak muda sekarang cari ilmu tak sama macam dulu,” katanya pada sidang media.

Beliau berkata demikian pada Majlis Pelancaran Kempen Ramadan 1444H TV AlHijrah bertemakan kempen Imarahkan Ramadan #EratkanJalinan di Zebra Square, di sini, pada Khamis.

Pada program itu, pihak media dan selebriti turut diberi peluang untuk merasai pengalaman menaiki bas dua tingkat TV AlHijrah dari Masjid Wilayah Persekutuan ke Zebra Square berkenaan.

Bagaimanapun, Namanzee berkata, pihak stesen TV akan sentiasa merujuk perkara itu di peringkat Persekutuan, dengan berpaksikan Pejabat Mufti Wilayah Persekutuan dan Jabatan Kemajuan Islam Malaysia (JAKIM), selain majlis agama islam negeri masing-masing.

“Kalau rakaman di Selangor, kita cari dan rujuk (pihak berkuasa agama negeri) di sana,” katanya.

Media sebelum ini melaporkan, Ketua Pemuda PAS Pahang, Aireroshairi Roslan mendakwa dia tidak lagi dibenarkan muncul dalam rancangan terbitan TV AlHijrah, dipercayai atas arahan pihak atasan.

Aireroshairi sebelum itu diundang menjadi penceramah dalam segmen Assalamualaikum disiarkan stesen televisyen itu pada jam 7 pagi.

Dia mengesahkan, tauliah mengajar agama di Selangor yang dimiliki sebelum ini tidak diperbaharui.

Beberapa tahun lalu juga, satu senarai dengan 10 nama penceramah tular yang didakwa digam daripada muncul di stesen TV dan radio.

Sementara itu, mengulas mengenai program TV sepanjang Ramadan tahun ini, Namanzee sebanyak 17 rancangan baharu dan istimewa bergenre dokumentari, bual bicara, masakan, kerohanian, drama, televisyen, telefilem, hiburan Islamik dan filem akan disajikan kepada penonton.

Pada yang sama, katanya, TV AlHijrah turut melancarkan dua program tanggungjawab sosial dan korporat (CSR), iaitu Skuad Bubur Lambuk TV AlHijrah dan AlHijrah On The Bus yang mendapat kerjasama dengan pihak MARA Liner Sdn Bhd, yang akan membawa 180 penumpang (penonton setia TV AlHijrah) ke destinasi terpilih.

Author

Tun Puteh Wanti

View all posts

View all posts


Jualan rumput Mohamad Zulhimi meningkat dua kali ganda menjelang Aidiladha

TANAH MERAH: Seorang buruh binaan Mohamad Zulhimi Zakaria, 30, tidak pernah menyangka perniagaan menjual rumput secara sampingan yang diusahakannya sejak tahun lepas meningkat dua kali ganda menjelang sambutan perayaan Aidiladha.

Beliau berkata permintaan jualan rumput itu semakin bertambah apabila harga dedak haiwan ternakan seperti lembu dan kambing meningkat menyebabkan ramai penternak beralih arah untuk memberi makanan lain seperti rumput kerana harganya jauh lebih murah.

“Saya mula mengusahakan perniagaan rumput ini di tanah sendiri seluas 0.4 hektar yang terletak dekat Kampung Chawas, di sini, selepas memperoleh benih rumput daripada rakan saya.

“Apabila rumput yang ditanam ini mula subur dan tingginya lebih kurang 38 hingga 50 sentimeter, saya akan mencerut dan menjualnya dengan harga RM7 seguni,” katanya kepada Bernama ketika ditemui di rumahnya dekat Kampung Manal, di sini hari ini.

Mengulas lanjut, Mohamad Zulhimi berkata rumput-rumput itu boleh dituai setelah mencapai usia satu hingga dua bulan dan dalam tempoh satu hari beliau dapat mencerut rumput tersebut hampir tujuh guni untuk dijual kepada penternak di sekitar kawasan terbabit.

“Saya tidak menyangka hasil jualan rumput menjelang perayaan Aidiladha meningkat dua kali ganda sehingga mencecah hampir RM1,200 sebulan berbanding sebelum ini sekitar RM500 hingga RM600 sebulan sahaja.

“Alhamdullilah ia mendapat sambutan kerana saya turut menggunakan media sosial seperti Facebook untuk memasarkan jualan ini dan saya lihat tanaman rumput ini sangat berpotensi untuk dijadikan sebagai sumber makanan kepada haiwan ternakan memandangkan situasi ekonomi yang tidak menentu,” katanya.

Sementara itu, penternak lembu Suhairi Abdullah, 40, berkata beliau terpaksa memberi makanan rumput kepada haiwan ternakannya kerana tidak mampu untuk membeli dedak.

“Makanan ini (rumput) menjadi pilihan penternak seperti saya sebab saya perlu pastikan haiwan-haiwan ternakan saya sentiasa diberi makanan yang cukup dan sihat sebelum disembelih pada Hari Raya Aidiladha nanti,” katanya. – BERNAMA

Author

Laini MN

View all posts

View all posts


Penyandang Miss International 2016 dinobat Mrs Malaysia World

KUALA LUMPUR: Penyandang Miss International pada tahun 2016 dinobatkan Mrs Malaysia World selepas menewaskan 10 peserta dalam pusingan akhir semalam.

Olivia Constance Nicholas, 30, seorang peguam dari Ipoh berjaya mengulangi kejayaannya selepas menjadi seorang isteri dan ibu kepada seorang cahaya mata.

Pertandingan berprestij dunia dianjurkan Mrs Malaysia World Sdn Bhd itu memberi peluang kepada para wanita yang bergelar isteri dan ibu untuk mengambil bahagian.

Pemegang Sarjana Muda undang-undang dari Universiti Multimedia Melaka ini memberi jawapan yang menyentuh hati ramai ketika soalan diajukan kepadanya.

Moderator majlis bertanya jika dia diberi peluang untuk bercakap dengan pemimpin negara apakah yang akan diutarakannya.

Jelas Olivia dia akan mengetengahkan isu kemiskinan dan pentingnya melahirkan masyarakat yang tidak mementingkan diri iaitu sanggup berkongsi rezeki, kekayaan, kepakaran kepada golongan yang memerlukan.

Jawapan itu mendapat tepukan dan sorakan gemuruh daripada hadirin yang memenuhi dewan di Hotel Berjaya Times Square.

Dalam pada itu, Olivia meluahkan rasa syukur dan terima kasih atas sokongan semua yang mahu namanya diangkat sebagai Mrs Malaysia World.

“Saya meminati dunia ratu cantik sejak usia 16 tahun, saya suka lihat wanita cantik, berkeyakinan, bijaksana dalam memimpin diri, keluarga dan orang lain kepada sesuatu yang lebih baik.

“Bagi saya cahaya kecantikan itu sebenarnya akan terpancar dari dalam diri iaitu apabila kita sentiasa positif dalam melihat sesuatu perkara dan juga sentiasa ikhlas membantu yang lain.

“Sebenarnya saya masih tidak menyangka boleh menang lagi selepas berkahwin dan memiliki anak, ini bukti kecantikan itu tidak akan hilang jika kita yakin dan percaya ia datang dari hati,” katanya kepada MEDIA VARIASI selepas dinobatkan Mrs Malaysia World di sini malam tadi.

Kehadiran isteri Yang di-Pertua Negeri Sarawak, Toh Puan Ragad Kurdi Taib dan isteri penyandang Parlimen Paya Besar, Datuk Indera Shahar Abdullah, Datin Dr. Sharifah Nur ‘Insyirah turut mencuri tumpuan pada majlis itu.

Turut hadir Pengarah Nasional Mrs Malaysia World, Datin Harveen Kaur, Ketua Pegawai Eksekutif Mrs Malaysia World, Datuk Dr Kattayat Mohandas dan serta Mrs Malaysia World 2018, Lila Ruzaini.

Pertandingan Mrs Malaysia World, bukan memilih paras rupa sahaja tetapi merangkumi tertumpu kepada sikap positif dan aktif dalam menaik taraf kehidupan keluarga selain beketrampilan dan beri sumbangan kepada masyarakat.

Seramai 18 wanita telah menyertai sesi pemilihan dan hanya 11 wanita yang telah berjaya untuk bertanding di peringkat akhir.

Author

Tun Puteh Wanti

View all posts

View all posts


Akibat komen berbaur perkauman, pemain hoki kebangsaan digantung

PEMAIN hoki negara, Hanis Nadiah Onn digantung sementara daripada menyertai pasukan kebangsaan termasuk menyertai Sukan Sea Kemboja 2023.

Keputusan ini dibuat setelah tular komen Hanis di laman Instagram miliknya yang berbaur perkauman mengenai konser AR Rahman pada 28 Januari lalu.

Dalam satu kenyataan dari Kementerian Belia dan Sukan (KBS) hari ini, hasil siasatan yang dijalankan oleh Majlis Sukan Negara (MSN) dan Konfederasi Hoki Malaysia (KHM) memutuskan Hanis akan dikecualikan daripada Sukan SEA 2023 akan datang yang akan berlangsung di Kemboja.

“Sehubungan itu, Jawatankuasa Siasatan memutuskan KHM tidak mempertimbangkan Hanis daripada mewakili pasukan hoki kebangsaan dalam mana-mana tugasan antarabangsa termasuk Sukan SEA Kemboja 2023,” katanya.

Akibat daripada komen tersebut, Menteri Belia dan Sukan, Hannah Yeoh telah memanggil MSN dan KHM untuk membentuk satu jawatankuasa bagi menyiasat isu perkauman yang dibuat pemain hoki kebangsaan itu pada 31 Januari yang lalu. Jurulatih pasukan hoki wanita kebangsaan, Mohd Nasihin Nubli turut dipanggil untuk membantu siasatan.

Memetik laporan Malay Mail, hasil siasatan mendakwa bahawa Hanis telah memuat naik kenyataan berbaur perkauman di laman Instagramnya kerana komen itu ditujukan kepada konsert di mana majoriti hadirin adalah etnik India.

Menurut Mohd Nasihin, Hanis mempunyai ramai kenalan hoki di kalangan bangsa India dan mempunyai hubungan yang rapat kerana sifat Hanis yang disenangi oleh rakan sepasukan.

Dengan tindakan yang dibuat Hanis itu, ia telah mencemarkan imej pasukan hoki wanita negara dan KHM yang jelas melanggar kod etika badan induk itu.

Author

Muhammad Nor Fadzly Mahat

View all posts

View all posts


Hajiji tak kenang pengorbanan Bersatu

CYBERJAYA: Tindakan Ketua Menteri yang juga Ketua Badan Pimpinan Bersatu Sabah, Datuk Seri Hajiji Noor mengetuai gerakan Pemimpin Bersatu Sabah termasuk semua wakil rakyatnya keluar daripada parti itu dianggap sebagai tidak mengenang pengorbanan parti.

Hajiji yang juga Pengerusi Gabungan Rakyat Sabah (GRS) berkata, semua wakil rakyat mengambil keputusan keluar dan meninggalkan Bersatu serta akan menggunakan GRS untuk menyuarakan kepentingan Sabah dan negeri-negeri Borneo.

Ahli Majlis Pimpinan Tertinggi Bersatu, Datuk Seri Saifuddin Abdullah kesal kerana Hajiji dan Ahli Dewan Undangan Negeri (ADUN) terlibat di Sabah sebelum ini menang Pilihan Raya Negeri (PRN) atas tiket Bersatu.

“Sebagai Ahli Majlis Pimpinan Tertinggi Bersatu dan sebagai Ketua Badan Perhubungan Bersatu Pahang, saya kesal tindakan dilakukan oleh teman saya di Sabah.

“Ini kerana mereka dahulunya memenangi kerusi atas nama Bersatu,” katanya dalam sidang akhbar di Pejabat Khidmat Parlimen Indera Mahkota, pada Sabtu.

Mengulas lanjut, Saifuddin berkata, tindakan itu tidak melanggar Rang Undang-Undang Anti Lompat Parti kerana sidang Dewan Undangan Negeri (DUN) Sabah belum meluluskan akta terbabit.

Sementara itu, Ketua Armada Bersatu, Wan Ahmad Fayhsal Wan Ahmad Kamal turut menzahirkan rasa kesalnya mewakili sayap pemuda parti dalam kenyataan pada Sabtu.

“Kekesalan dan kekecewaan Armada Bersatu ini lebih terasa apabila mengenangkan segala kudrat dan pengorbanan jentera-jentera Armada Bersatu dan Pemuda Perikatan Nasional (PN) yang bertungkus-lumus memenangkan PN pada PRN Sabah yang lalu.

“Tindakan Datuk Seri Hajiji ini juga dilihat sebagai tidak mengenang segenap kesungguhan dan pengorbanan Presiden dan Pengerusi PN, Tan Sri Muhyiddin Yassin dan juga Setiausaha Agung PN, Datuk Seri Hamzah Zainudin yang telah sedaya upaya membantu beliau untuk memenangi PRN Sabah dan seterusnya mengangkat beliau sebagai Ketua Menteri Sabah yang baharu,” katanya.

Wan Ahmad Fayhsal juga membidas kenyataan Setiausaha Agung GRS, Datuk Seri Masidi Manjun yang disifatkan sebagai dangkal kerana mengaitkan PN sebagai parti yang mempromosi politik ekstremis Islam semata-mata.

“Datuk Seri Masidi Manjun sebagai seorang tokoh dan pemimpin yang beragama Islam adalah disarankan untuk merujuk semula kepada Fasal 6 dalam perlembagaan Bersatu dan Fasal 5 dalam perlembagaan PN.

“Jelas sekali tujuan Bersatu dan PN ditubuhkan, sama sekali tidak akan bertindak untuk mencabul kehormatan hak orang bukan Islam untuk menganut dan mengamalkan agama masing-masing secara aman dan harmoni,” jelasnya.

Bersatu difahamkan masih wujud di Sabah kerana terdapat Ahli Parlimen dan pimpinannya yang akan meneruskan kewujudan perjuangan parti itu di negeri terbabit, kata Saifuddin.

Wan Ahmad Fayhsal pula yakin masih ada sahabat-sahabat seperjuangan Armada di Sabah yang kekal setia bersama Bersatu sambil menjamin mereka akan membina semula Bersatu di Sabah.

Author

Faridah Amiratul

View all posts

View all posts


Prudential perkenal PRUFirst untuk golongan muda

KUALA LUMPUR: Prudential Assurance Malaysia Berhad (PAMB) memperkenalkan PRUFirst, pelan perlindungan komprehensif untuk golongan muda di negara ini.

Ketua Pegawai Produk dan Perkhidmatan Aktuari PAMB, Ankur Bassi berkata, PRUFirst ialah manfaat lima dalam satu yang meliputi perubatan, kemalangan, hilang upaya kekal dan menyeluruh/kematian dan faedah pembayar untuk melindungi Generasi Z daripada kesan kewangan akibat kejadian yang tidak dijangka.

Bermula dengan RM135 sebulan, beliau berkata, liputan perubatan tahunan PRUFirst bermula pada RM1.38 juta, dan Generasi Z tidak perlu menggunakan wang simpanan atau menyusahkan keluarga dari segi kewangan, untuk sebarang rawatan perubatan.

“Disesuaikan dengan golongan muda berusia 19 hingga 30 tahun, PRUFirst ialah pelan perlindungan yang ringkas namun komprehensif yang diskalakan untuk memenuhi keperluan generasi masa kini yang mahukan penyelesaian yang holistik, mudah dan ringkas.

“Dengan pilihan yang boleh disesuaikan mengikut belanjawan dan keperluan, mereka boleh melindungi simpanan dan gaya hidup apabila berdepan dengan peristiwa tidak dijangka,” katanya dalam kenyataan.

Bassi berkata, PRUFirst adalah unik kerana pelan itu membolehkan Generasi Z fleksibiliti untuk meningkatkan dan menyesuaikan liputan perlindungan dengan bajet dan keperluan mereka.

Menurut beliau, pelanggan boleh menambah perlindungan mereka dengan penggalak perubatan yang memberi jaminan perlindungan tahunan yang meningkat untuk menguruskan kenaikan kos perubatan, manakala tambahan rider penyakit kritikal yang meluas akan membantu melindungi pendapatan mereka.

Bassi berkata, jika kemalangan berlaku, pelanggan boleh menerima bayaran balik kos perubatan sebanyak RM5,000 untuk menampung perbelanjaan rawatan dan peralatan diperlukan untuk membantu pemulihan, sekiranya berlaku kematian akibat kemalangan, bayaran sehingga RM100,000 akan diberi.

“Faedah pembayar akan meliputi premium bagi memastikan perlindungan berterusan tanpa kos jika mereka didiagnosis dengan penyakit kritikal atau hilang upaya kekal dan menyeluruh,” katanya.

Untuk maklumat lanjut, layari www.prudential.com.my atau berhubung dengan perancang kekayaan Prudential. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Rosmah menangis, dakwa beliau tidak bersalah

KUALA LUMPUR: Suasana suram menyelubungi Mahkamah Tinggi di sini hari ini apabila Datin Seri Rosmah Mansor menangis ketika memaklumkan Hakim Mohamed Zaini Mazlan bahawa beliau tidak bersalah kerana tidak pernah terfikir untuk menggelapkan wang negara.

Rosmah, 70, yang kelihatan begitu emosional ketika memberikan kenyataan dari kandang tertuduh, berkata beliau adalah mangsa dalam kes ini kerana tidak pernah meminta rasuah.

“Saya harap Yang Arif akan menimbang fakta bahawa saya adalah seorang wanita yang terpaksa mengambil alih peranan seorang lelaki di rumah saya. Yang Arif, pandanglah saya sebagai seorang wanita dengan sedikit belas kasihan dan perikemanusiaan.

“Saya tidak pernah menyentuh wang itu meskipun ketika berada dalam BAKTI (Badan Amal dan Kebajikan Tenaga Isteri-isteri Menteri dan Timbalan Menteri). Saya tidak kenal (bekas Pengarah Urusan) Jepak Holdings (Sdn Bhd Saidi Abang Samsudin)… Saya tidak pernah minta wang itu. Tiada siapa nampak saya mengira wang itu.

“Bagaimanapun, saya hormati keputusan Yang Arif tetapi saya ingin meninggalkan mahkamah ini dengan kenangan yang baik-baik. Saya telah membentuk sebuah mahkamah khas untuk kanak-kanak (bagi kesalahan seksual).

“Tiada sesiapa pun (sebelum ini) yang memikirkan tentang nasib penagih dadah dan duduk berbincang dengan pihak kerajaan serta sektor swasta serta mengguna pakai idea Unicef untuk bermula dengan kanak-kanak dari bawah,” katanya ketika merayu hukuman ringan.

Isteri bekas Perdana Menteri Datuk Seri Najib Tun Razak itu berkata beliau sentiasa bercakap benar.

“Saya sentiasa bercakap benar. Ini yang saya percaya dan yang saya perturunkan kepada anak-anak program Permata. Yang Arif, saya mahu mereka mempunyai akhlak yang baik dan itulah sebabnya mengapa kerajaan mewujudkan Permata, Permata Kurnia dan menangani isu yang dihadapi oleh golongan belia termasuk mereka yang tinggal di pangsapuri kos rendah.

“Saya gembira dapat menyumbang kepada negara… saya ingin membawa kanak-kanak di negara ini ke peringkat yang lebih tinggi,” katanya.

Rosmah juga berkata beliau adalah Pengerusi Persatuan Badminton Malaysia dan tidak pernah terfikir untuk mengambil wangnya.

“Saya tidak pernah mempengaruhi suami saya,” katanya.

Pada satu peringkat, Rosmah dengan linangan air mata berkata seluruh keluarganya sengsara dengan apa yang menimpa mereka.

“Saya adalah seorang mangsa. Ia mungkin berlaku kepada anak-anak kamu,” katanya sambil menambah beliau menyerahkan segalanya kepada Allah.

Sementara itu, peguam Datuk Jagjit Singh merayu agar hukuman Rosmah diringankan dan meminta beliau dijatuhi hukuman penjara sehari dan denda minimum.

Beliau berkata Rosmah mempunyai perwatakan yang baik dan telah berbakti kepada negara sebagai isteri Perdana Menteri terutama dalam membantu anak-anak kecil yang tidak mendapat pendidikan.

Katanya cetusan idea Rosmah iaitu program Permata telah membantu kanak-kanak yang kurang bernasib baik dan ia sesuatu yang tidak pernah dilakukan oleh mana-mana isteri Perdana Menteri di negara ini.

“Beliau juga mempunyai masalah kesihatan. Ini kesalahan pertama beliau,” katanya.

Peguam itu berkata individu lain yang terlibat dalam projek itu semuanya bebas dan hanya anak guamnya yang didakwa.

“Begitupun, beliau masih memberikan kerjasama penuh kepada pihak berkuasa,” kata Jagjit.

Timbalan Pendakwa Raya Kanan Datuk Seri Gopal Sri Ram pula meminta mahkamah mengambil kira keseriusan kesalahan yang dilakukan.

Bekas hakim Mahkamah Persekutuan itu berkata setiap pertuduhan membawa hukuman maksimum penjara 20 tahun dan denda lima kali ganda nilai suapan.

Beliau berkata ini bagi menghantar mesej kepada mana-mana pesalah pada masa akan datang bahawa rasuah adalah perkara memudaratkan masyarakat yang harus dihapuskan.

“Saya tidak bersetuju dengan hukuman penjara sehari. Tujuan hukuman ialah untuk menghentikan kesalahan ini kerana rasuah merupakan perbuatan paling keji di negara ini. Ia adalah satu perkara yang menyakitkan untuk menjatuhkan hukuman dan amat pedih bagi badan kehakiman untuk mengenakan hukuman penjara,” katanya.

Sri Ram turut memohon agar mahkamah mengenakan hukuman denda berjumlah RM970 juta ke atas tertuduh.

Beliau turut memaklumkan mahkamah bahawa sekiranya Rosmah gagal membayar denda, beliau berdepan hukuman penjara tambahan selama 30 tahun.

“Yang Arif, jika hukuman penjara sehari dikenakan, ia akan menghantar mesej yang salah kepada masyarakat. Justeru, hukuman maksimum atau hampir maksimum perlu dijatuhkan… rasuah adalah kesalahan yang amat serius,” katanya.

Selepas mendengar hujah itu, Rosmah berkata: “Lebih baik bunuh saja saya.”

Sri Ram juga berkata hukuman denda boleh ditangguhkan sehingga rayuan selesai.

Pada peringkat ini, Jagjit berkata pembelaan memohon penangguhan pelaksanaan hukuman sementara menunggu rayuan dan tertakluk kepada syarat jaminan yang dikenakan.

Sri Ram tidak membantah permohonan itu.

Mahkamah kemudian membenarkan permohonan itu dan mengekalkan jumlah jaminan sebanyak RM2 juta yang dikenakan ke atas Rosmah. – BERNAMA


Ada kerumitan ekstradisi Jho Low – Wan Junaidi

KUALA LUMPUR: Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar berkata bukan mudah untuk membawa balik ahli perniagaan dalam buruan Low Taek Jho atau Jho Low ke negara ini.

Wan Junaidi berkata kerumitan untuk mengekstradisi Jho Low dari China adalah kerana beliau percaya Kerajaan Malaysia dan China tidak ada menandatangani perjanjian ekstradisi.

“Jadi kita tidak boleh salahkan kerajaan daripada sudut ini kerana kita belum ada persetujuan dengan sesuatu negara tertentu.

Kalau kita mohon pun, kalau China kata ini permohonan biasa diplomatik sahaja, dia boleh tidak mengendahkannya . Jadi, dalam keadaan sedemikian ini, ia mungkin menghalang pihak-pihak berkuasa kita seperti  polis, Kementerian Dalam Negeri bertindak dalam soal sini, ” katanya.

Wan Junaidi berkata demikian ketika ditemui media selepas menyampaikan ucaptama pada Simposium  Universiti Malaya-National University of Singapore Hybrid: Pindaan Perlembagaan dan Struktur Asas  di Malaysia, di sini hari ini.

Ketika ditanya “Adakah mustahil untuk membawa pulang Jho Low?”, Wan Junaidi berkata: “Saya tidak kata mustahil tetapi ia bukannya mudah.”

Jho Low dikehendaki bagi membantu siasatan berkaitan skandal 1Malaysia Development Bhd (1MDB).

Polis Diraja Malaysia (PDRM) cuba mengesan dan membawanya pulang ke negara ini, namun usaha pihak berkuasa setakat ini masih belum berhasil. – BERNAMA


Remaja dimandikan ala jenazah lari dari Madrasah Darussolihin

KUALA LUMPUR: Pihak Madrasah Darussolihin mendedahkan, remaja lelaki, Daniel Iskandar yang dihukum mandi jenazah sebelum ini, pernah mengikuti sesi pemulihan selama dua bulan di Madrasah Darussolihin, Shah Alam sebelum melarikan diri.

Wakil madrasah, Ridzuan berkata, pihaknya sudah melaporkan kepada keluarga Daniel Iskandar.

“Daniel lepas habis tempoh Perintah Khidmat Masyarakat, dia lari.

“JKM (Jabatan Kebajikan Masyarakat) percaya untuk menempatkan dia (Daniel) habiskan perintah komuniti di sini,” katanya kepada MEDIA VARIASI di pejabat Persatuan Pengguna Islam Malaysia di sini pada Selasa.

Beliau berkata demikian ketika diminta mengulas mengenai dakwaan Daniel Iskandar mengikuti pemulihan di sana walaupun premis itu tidak berdaftar.

Media sebelum ini pernah melaporkan, Daniel Iskandar diperintah oleh Mahkamah Tinggi untuk menjalani khidmat masyarakat selama 120 jam sepanjang tempoh enam bulan di masjid.

Kes Daniel mendapat liputan meluas apabila videonya diserkup mukanya dengan kain, dikurung dalam bilik jenazah dan dimandikan seperti jenazah selepas ditangkap kerana cubaan mencuri tabung di sebuah masjid pada 10 Januari tular.

Namun menjadi persoalan bagaimana Daniel boleh dihantar ke premis yang tidak berdaftar dengan Jabatan Agama Islam Selangor (JAIS), Agensi Anti Dadah Kebangsaan (AADK), pihak berkuasa tempatan (PBT).

Terdahulu, Ridzuan hadir bersama tiga lagi wakil madrasah dan selepas sejam perbincangan dengan pihak media, ibu kepada pelajar madrasah yang dakwa didera ala militan turut menyertai perbincangan.

Ridzuan mengesahkan madrasah berkenaan menjalankan pusat pemulihan dadah secara tidak sah sejak 2002 dan hanya sebuah pertubuhan yang berdaftar dengan Jabatan Pendaftaran Pertubuhan (RoS) pada tahun 2018.

Bagaimanapun Ketua Pengarah AADK, Sutekno Ahmad Belon pula menafikan dakwaan agensi berkenaan terlibat kerjasama dengan madrasah berkaitan.

MEDIA VARIASI sebelum ini melaporkan, pendedahan pelajar mendakwa didera ala militan ketika mengikuti ‘rawatan pemulihan’ di madrasah di Shah Alam.

Author

Tun Puteh Wanti

View all posts

View all posts


KamiSempoi sasar 2,400 TikToker jana pendapatan lebih RM100,000 sebulan

KUALA LUMPUR: Salah satu agensi yang popular dengan tanda pagar KamiSempoi (#KamiSempoi), mahu melahirkan 2,400 TikToker (pempengaruh) daripada platform berkenaan tahun ini sejajar dengan permintaan tinggi pihak industri.

Pengasas KamiSempoi International Agency (KSIA), To Chin Swee atau dikenali Pakchik Chin Swee berkata setakat ini, terdapat 670 TikToker yang menyertai program KamiSempoi dan menjana pendapatan lumayan.

“KamiSempoi pecahkan pempengaruh ini kepada empat kategori iaitu ‘silver host‘, ‘gold host‘, ‘platinum host‘ dan ‘celebrity host‘.

“Kategori itu diberi mengikut tahap dikenali dan jika mereka sudah sampai tahap platinum mereka akan terima sijil dan pendapatan sebulan tidak kurang RM50,000.

“Ada yang terima pendapatan lebih RM130,000 sebulan hanya dengan guna platform TikTok.

“Ketika ini permintaan amat tinggi ada syarikat memerlukan khidmat, kolaborasi, ‘paid review‘ atau jadi duta produk,” katanya.

Beliau berkata demikian pada Majlis Pembukaan Pejabat Urusan KamiSempoi cawangan kedua di pusat beli belah Quill City, di sini selepas Ibu Pejabat di Melaka dan Sambutan Ulang Tahun KamiSempoi.

Presiden Kelab Wanita Ikon Malaysia (KWIM), Datuk Normaziah Sheikh Mohamed turut hadir menyempurnakan majlis perasmian.

Hadir bersama, barisan pelakon tanah air seperti Riezman Khuzaimi, Zed Zaidi, dan Johan Ariff As’ari selain pempengaruh terkenal di bawah naungan KSIA termasuk Adelyn Heng Hui Rou.

KamiSempoi menjadi ‘trending‘ dengan jumlah tontonan 3.8 bilion kali sehingga membolehkan ia membuka ibu pejabat pertama di Melaka kira-kira setahun lalu.

Tanda pagar ini wujud selepas ramai yang tertekan kesan kehilangan pendapatan selepas PKP tahun 2020.

KamiSempoi juga wujudkan tanda pagar #unigangsempoi untuk membantu pelajar universiti yang tidak mampu membayar yuran pengajian.

Menerusi platform TikTok, mereka tidak perlu lagi membebankan keluarga malah pendapatan bulanan yang diperoleh menerusi platform berkenaan dapat menampung keluarga.

Author

Tun Puteh Wanti

View all posts

View all posts


SPRM buka tujuh bilik gerakan, mudahkan aduan rasuah, salah laku

PUTRAJAYA: Suruhanjaya Pencegahan Rasuah Malaysia (SPRM) membuka tujuh Bilik Gerakan Pilihan Raya Negeri (PRN) Ke-15 dan Pilihan Raya Kecil (PRK) Parlimen Kuala Terengganu bagi memudahkan orang ramai membuat aduan dan menyalurkan maklumat berhubung perbuatan rasuah dan salah guna kuasa sepanjang tempoh berkempen.

SPRM dalam kenyataan hari ini memaklumkan, kesemua bilik gerakan itu akan beroperasi sepanjang hari bermula hari ini hingga hari pengundian pada 12 Ogos.

“Bilik Gerakan PRN15 SPRM boleh dihubungi di talian 03-8891 1037 (Ibu Pejabat SPRM), Pejabat SPRM Selangor (03-55248318), Pejabat SPRM Negeri Sembilan (06-7625446) dan Pejabat SPRM Kedah (04-7001361).

“SPRM Pulau Pinang pula boleh dihubungi di talian 04-2271982, Pejabat SPRM Terengganu (09-6301920) dan Pejabat SPRM Kelantan (09-7661800),” kata kenyataan itu di sini.

Orang ramai juga boleh menyalurkan aduan mereka menerusi e-mel di alamat prn15@sprm.gov.my.

“SPRM juga mengingatkan kepada semua calon dan parti politik yang bertanding agar tidak melakukan aktiviti-aktiviti boleh melanggar undang-undang dan peraturan pilihan raya selaras dengan Akta Suruhanjaya Pencegahan Rasuah Malaysia 2009 dan Akta Kesalahan Pilihan Raya 1954.” katanya.

Author

Taufik Asmady Abdul Aziz

View all posts

View all posts


Agama jadi modal perdaya mangsa rogol – Polis

SHAH ALAM: Hanya kerana bertanya mengenai masalah hukum agama, remaja perempuan 14 tahun terjebak jerat seorang penceramah bebas bergelar ustaz sehingga dipercayai rogol.

Remaja terbabit dipercayai berkenalan dengan lelaki berusia 30-an itu sejak Mei lalu, selepas tertarik dengan syarahan secara bersemuka menerusi media sosial.

Timbalan Ketua Polis Selangor, Datuk S Sasikala Devi berkata, berdasarkan siasatan awal, penceramah bebas berkenaan dilaporkan sudah berkahwin.

“Suspek adalah penceramah bebas yang turut memberikan ceramah di media sosial. Jadi, dari situ mereka mula mengenali satu sama lain dan perkenalan terjalin sejak Mei tahun lalu,” katanya.

Katanya, pihaknya turut menjalankan siasatan terhadap laporan dibuat mangsa bahawa wujud unsur ugutan membabitkan beberapa hubungan intim sepanjang tempoh perkenalan yang dipercayai berlaku di beberapa lokasi di Perak dan Kuala Lumpur.

“Lokasinya berbeza dan kita tidak tahu semasa berlaku di sana (dua buah lagi negeri) itu bagaimana (sama ada wujud ugutan). Kita masih merakam percakapan suspek.

“Siasatan juga masih dijalankan sama ada disebabkan perwatakan baik membuatkan mangsa percaya kepada suspek sehingga disyaki berlakunya kejadian berkenaan (rogol). Namun, suspek ini sudah berkahwin,” katanya.

Sasikala turut memaklumkan, tiada laporan baharu diterima dari mana-mana mangsa setakat ini.

“Sejurus selesai, kita serahkan suspek kepada Polis Perak susulan terdapat laporan di sana,” katanya.

Kes disiasat mengikut Seksyen 376 Kanun Keseksaan dan Seksyen 14 (a) Akta Kesalahan Seksual Terhadap Kanak-Kanak 2017.

Media sebelum ini melaporkan seorang penceramah bebas ditahan, di Ibu Pejabat Polis Daerah (IPD) Kuala Selangor, kira-kira jam 5 petang, Isnin lalu selepas disyaki merogol remaja perempuan berusia 14 tahun.

Author

Fhatihah Zakinan

View all posts

View all posts


Pemandu rentung kereta terjunam di lereng bukit

JELEBU: Seorang pemandu kereta maut selepas terlibat nahas dengan lori apabila kedua-dua kenderaan tersebut jatuh ke lereng bukit berketinggian enam meter dalam kejadian di Jalan Seremban-Kuala Klawang berhampiran Jeram Toi, di sini pagi Selasa.

Komander Operasi, Penguasa Bomba (PgB), Yusri Abdullah Sani berkata, pihaknya menerima maklumat mengenai kejadian kira-kira jam 9.26 pagi membabitkan kemalangan sebuah kereta jenis Proton Persona dan sebuah lori.

Kata beliau, berdasarkan maklumat awal, lori tersebut dalam perjalanan dari Seremban menghala ke Jelebu dipercayai hilang kawalan lalu terbabas semasa menuruni bukit berhampiran Jeram Toi.

“Lori terbabit kemudiannya melanggar kereta menyebabkan kedua-dua kenderaan berkenaan jatuh di lereng bukit dengan ketinggian kira-kira enam meter.

“Akibat pelanggaran tersebut, kereta tersebut terbakar 100 peratus manakala pemandu lori cedera parah di bahagian kepala dan dibawa ke Hospital Jelebu.

“Pemandu kereta meninggal dunia di dalam kenderaan yang terbakar dan pasukan penyelamat telah mengeluarkan mayat mangsa kira-kira jam 12.04 tengah hari,” katanya dalam satu kenyataan pada Selasa.

Sementara itu, pemangku Ketua Polis Daerah Jelebu, Asisten Superintenden Goh Kay Lun ketika dihubungi berkata, identiti mangsa kemalangan yang rentung itu sedang dikenal pasti.

“Pihak polis akan menyemak nombor casis kenderaan yang terbakar tersebut bagi mengenal pasti pemilik kenderaan untuk tindakan selanjutnya,” katanya.

Ujar beliau, mayat mangsa telah dihantar ke Hospital Jelebu bagi proses bedah siasat. – Sinar Harian

Author

Media Variasi

View all posts

View all posts


Tangki air kolej kediaman UMS tercemar ulat sampah

MENJIJIKAN! Itulah yang terungkap saat melihat video tular memaparkan sebuah tangki berisi air dipenuhi ulat sampah yang berlaku di sebuah kooej kediaman di Univeristi Malaysia Sabah (UMS).

UMS dalam satu kenyataan baru-baru ini menyatakan, pencemaran ulat itu dipercayai berlaku akibat terdapat bangkai monyet di dalam tangki berkenaan.

Kenyataan sama turut menjelaskan bahawa pihak USM telah mengambil maklum terhadap video berkaitan pencemaran tangki air tersebut.

“Kejadian pencemaran tangki air itu berlaku di Kolej Kediaman Tun Pengiran Ahmad Raffae (KKTPAR) UMS.

“Tangki yang terjejas itu merupakan tangki dari sumber air melalui sistem telaga tiub dan tidak menjejaskan sumber air yang disalurkan daripada Jabatan Air Negeri Sabah (JANS) sebagai sumber utama kegunaan harian pelajar,” maklum UMS.

Susulan itu, Jabatan Pembangunan dan Penyelenggaraan (JPP) telah mengarahkan kontraktor penyelenggaraan untuk mengosongkan tangki berkenaan ekoran kejadian terbabit.

Pada masa sama, JPP turut memberi arahan kepada kontraktor penyelenggaraan agar sentiasa memantau setiap fasiliti bangunan di UMS bagi mengelakkan sebarang risiko keselamatan dan kesihatan khususnya kepada warga pelajar UMS.

Malah, pihak pengurusan UMS akan terus memantau perkembangan pelajar di KKTPAR bagi memastikan kesihatan pelajar tidak terjejas dan tidak mengganggu pembelajaran serta kehidupan seharian mereka sepanjang berada di kolej kediaman.

Author

Diyana Rahip

View all posts

View all posts


Video sunting titah Sultan Perak cemar nama baik institusi diraja

PERBUATAN menularkan video titah Sultan Perak, Sultan Nazrin Muizzuddin Shah yang disunting untuk tujuan politik kepartian adalah tidak beretika dan mencemarkan nama baik institusi diraja.

Orang Kaya Bendahara Seri Maharaja, Tan Sri Mohd Zahidi Zainuddin berkata, video tersebut memuat naik sebahagian kecil titah Sultan Nazrin, yang ketika itu Pemangku Raja Perak di Majlis Wacana Perpaduan Ummah anjuran Dewan Bahasa dan Pustaka (DBP).

Menerusi wacana yang diadakan pada 19 Februari 2013 itu, Mohd Zahidi berkata, Sultan Nazrin menzahirkan analisis dua buah parti terbesar Melayu, iaitu UMNO dan PAS yang merupakan dua kuasa politik Melayu dominan ketika itu.

“Baginda tidak hanya menzahirkan kata-kata positif terhadap PAS tetapi secara seimbang turut menzahirkan kupasan yang sama terhadap UMNO.

“Bahagian yang memuji PAS hanyalah petikan pendek, begitu juga pujian terhadap UMNO. Untuk itu, tidak timbul bahawa baginda hanya memandang tinggi mengenai PAS.

“Adalah dipercayai ada pihak yang memilih untuk memetik titah Sultan Nazrin pada 2013 untuk ditularkan semula, dengan tujuan mahu mempengaruhi pengundi agar menyokong PAS dalam suasana menjelang Pilihan Raya di enam negeri pada 12 Ogos 2023,” katanya dalam satu kenyataan pada Isnin.

Lantaran itu, Mohd Zahidi berkata, Pejabat Sultan Perak sudah pun membuat laporan polis pada 29 Julai 2023, bertujuan melindungi nama baik baginda daripada diheret dan dicemari oleh mana-mana pihak untuk meraih laba politik.

“Sultan Nazrin tidak sama sekali memihak dan jauh sekali daripada memberi sokongan secara terbuka kepada mana-mana kumpulan politik.

“Oleh itu, penularan video berkaitan wajib dihentikan,” katanya.

Pada Ahad, Ketua Polis Negara, Tan Sri Razarudin Husain dilapor mengesahkan sudah menerima laporan pada jam 6.30 petang Sabtu dan memaklumkan kes masih dalam siasatan.

Semakan mendapati, wanita yang cuba mengetengahkan pandangan Sultan Nazrin terhadap PAS dalam klip video berkenaan ialah seorang pemimpin Muslimat PAS Melaka.

Wanita tersebut mengambil petikan video yang sebelum ini pernah dimuat naik di Facebook Dewan Muslimat PAS Melaka pada 11 November 2022.

Author

Fazleen Safina Abd Jamil

View all posts

View all posts


Kes khianat kerbau mati diracun, pemilik rugi ratusan ringgit

PORT DICKSON: Polis membuka siasatan kes khianat berhubung kematian ternakan kerbau milik seorang pengusaha di sebuah ladang kelapa sawit di Kampung Barisan, Linggi di sini pada Isnin lalu.

Ketua Polis Daerah Port Dickson, Superintenden Aidi Sham Mohamed berkata, pihaknya menerima laporan daripada pemiliknya berusia 24 tahun pada jam 4.30 petang.

“Lelaki itu mengatakan semasa berada di ladang, dia mengesan tiga ekor kerbaunya mati disyaki diracun.

“Ekoran daripada maklumat tersebut, polis telah pergi ke tempat kejadian dan hasil siasatan awal menjumpai tong polisterin berisi cecair yang dipercayai telah diminum oleh ternakan tersebut,” katanya dalam kenyataan pada Rabu.

Tambah beliau, kes disiasat di bawah Seksyen 428 Kanun Keseksaan kerana melakukan khianat ke atas haiwan ternakan dan jika sabit kesalahan boleh dihukum dengan penjara sehingga tiga tahun atau didenda, atau kedua-duanya sekali.

Susulan itu, beliau berharap orang ramai yang mempunyai maklumat berkaitan insiden terbabit diminta salurkan kepada Pegawai Penyiasat, Sarjan Awang Supian Awang Ahmad di talian 06-6472222 atau menghubungi mana-mana balai polis yang berdekatan.

Terdahulu, media melaporkan pemilik ternakan, G Yoovan Kumar memberitahu dia mempunyai 150 ekor kerbau dan selepas diperiksa sembilan daripadanya ditemui mati, manakala 12 hingga 13 lagi masih hilang.

Menurutnya, bangkai kerbau itu ditemui secara berperingkat di lokasi berbeza di sekitar ladang yang menyebabkan dia sekeluarga mengalami kerugian hampir ratusan ribu ringgit.

Author

Diyana Rahip

View all posts

View all posts


BN Sabah, Warisan sokong penubuhan Kerajaan Perpaduan Sabah

KOTA KINABALU: Pengerusi Barisan Nasional (BN) Sabah, Datuk Seri Bung Moktar Radin dan Presiden Parti Warisan (Warisan), Datuk Seri Mohd Shafie Apdal hari ini menyokong penuh langkah mewujudkan Kerajaan Perpaduan di peringkat negeri.

Bung Moktar dan Mohd Shafie dalam kenyataan berasingan hari ini berkata, langkah mewujudkan Kerajaan Perpaduan dicadangkan Perdana Menteri, Datuk Seri Anwar Ibrahim dalam pertemuan dengan pemimpin negeri itu di sini malam tadi.

Bung Moktar yang juga Timbalan Ketua Menteri berkata, langkah mewujudkan Kerajaan Perpaduan di peringkat kerajaan negeri itu dilihat mampu meredakan suhu politik dan menstabilkan situasi politik di Sabah ketika ini.

“Saya juga berharap agar Ketua Menteri Datuk Seri Hajiji Noor dapat menerima dengan hati terbuka saranan daripada Perdana Menteri demi menjamin kepentingan dan kesejahteraan rakyat Sabah,” katanya.

Jumaat lepas, Bung Moktar mengumumkan pendirian UMNO dan BN Sabah menarik sokongan terhadap Hajiji susulan hilang kepercayaan terhadap kedudukan beliau sebagai Ketua Menteri selain perjanjian antara BN dan Perikatan Nasional telah dilanggar.

Malam tadi, Anwar selepas mengadakan pertemuan dengan pemimpin Sabah di sini berkata, beliau memberi restu kepada Hajiji untuk kekal sebagai Ketua Menteri selain mahu kerajaan negeri kukuh di bawah kepimpinan Hajiji.

Mengenai Persidangan Dewan Undangan Negeri (DUN) Sabah hari ini melibatkan pembentangan usul penyerahan kuasa kawal selia bekalan gas, Bung Moktar dan Mohd Shafie berkata, Ahli Dewan Undangan Negeri (ADUN) kedua-dua parti itu menyokong penuh pembentangan Rang Undang-undang Bekalan Gas 2023.

Bagaimanapun, Bung Moktar menjelaskan beliau bersama sebahagian besar ADUN BN daripada UMNO tidak dapat hadir kerana ke Kuala Lumpur bagi menghadiri Perhimpunan Agung UMNO.

Mohd Shafie berkata, ketidakhadiran ADUN Warisan pada persidangan itu pula atas sebab perlunya menubuhkan secepat mungkin sebuah Jawatankuasa Khas bagi menentukan kepimpinan Kerajaan Perpaduan Sabah seperti yang dibincangkan dalam pertemuan dengan Anwar malam tadi.

Kerajaan Sabah hari ini akan membentangkan usul bagi menerima penyerahan kuasa kawal selia bekalan gas daripada kerajaan Persekutuan pada Persidangan Khas DUN.

Pada 21 Disember lepas, Anwar mengumumkan kerajaan Persekutuan bersetuju memindahkan kuasa kawal selia bekalan gas di Sabah kepada kerajaan negeri dan perkara itu dipersetujui sebagai sebahagian daripada usaha kerajaan untuk menghormati Perjanjian Malaysia 1963.

Perhimpunan Agung UMNO 2022 akan berlangsung bermula esok hingga 14 Januari di Pusat Dagangan Dunia Kuala Lumpur (WTCKL). – BERNAMA


UNDI18: KBS semak, susun semula program pendidikan literasi politik – Adam Adli

KUALA LUMPUR: Kementerian Belia dan Sukan (KBS) dengan kerjasama Kementerian Pendidikan sedang menyemak dan menyusun semula Program Pendidikan Literasi Politik bagi menarik minat belia terutamanya yang telah tamat pengajian persekolahan susulan Undi18.

Timbalan Menterinya, Adam Adli Abdul Halim berkata, bagi mencapai kefahaman politik kepada golongan itu, pihaknya akan memastikan konsep, modul, pendekatan dan strategi program tersebut menarik dan segar.

“Program literasi itu adalah bagi melahirkan pengundi yang berkualiti dengan pemikiran kritis untuk melihat politik melalui kaca mata yang objektif.

“Bagi saya pendidikan politik ini adalah soal perlembagaan negara, bidang kuasa seorang Ahli Parlimen atau Ahli Dewan Undangan Negeri kerana kami ingin melahirkan masyarakat Madani yang memahami fungsi dan peranan kerajaan serta diri sendiri (sebagai pengundi),” katanya kepada Bernama hari ini selepasi menjadi tetamu program Radio Bernama.

Sebelum ini, KBS telah melaksanakan program Rukun Negara @ Belia bagi golongan terbabit untuk memberi kesedaran kepada golongan belia untuk menunaikan tanggungjawab sebagai pengundi berikutan Undi18, selain meningkatkan pengetahuan literasi politik. – BERNAMA


Parlimen Putrajaya saksi perebutan enam calon

PUTRAJAYA: Penyandang kerusi Parlimen Putrajaya, Datuk Seri Tengku Adnan Tengku Mansor berdepan saingan sengit untuk mempertahankan kerusi itu pada Pilihan Raya Umum ke-15 (PRU15), 19 November ini.

Buat kali pertama sejak kerusi itu dipertandingkan pada 2004, Parlimen Putrajaya menyaksikan pertembungan enam penjuru antara Barisan Nasional (BN), Perikatan Nasional (PN), Pakatan Harapan (PH), Pejuang dan dua calon bebas.

Selepas proses penamaan calon di Dewan Kompleks Kejiranan Presint 9 tamat pada 10 pagi, Pegawai Pengurus Pilihan Raya Putrajaya Shamshul Joehari Zainal Mokhtar mengumumkan enam calon layak bertanding, dengan semua borang pencalonan diterima tanpa sebarang bantahan.

Enam calon itu adalah Tengku Adnan (BN-UMNO), Naib Presiden Bersatu Datuk Dr Radzi Jidin (PN-Bersatu), Dr Noraishah Mydin Abdul Aziz (PH-PKR), Timbalan Presiden Berjasa Datuk Mohd Rosli Ramli yang menggunakan logo Pejuang, serta dua calon bebas iaitu Lim Fice Bee dan Samsudin Mohamad Fauzi.

Pada pilihan raya sebelum ini, saingan Parlimen Putrajaya yang lazimnya melihat pertandingan satu lawan satu menyaksikan pertembungan tiga penjuru pada PRU14, dengan Tengku Adnan terus mengekalkan kerusi apabila menang dengan majoriti 3,372 undi.

Parlimen Putrajaya, yang merupakan kawasan pusat pentadbiran Kerajaan Persekutuan, mempunyai pengundi berdaftar berjumlah 42,881 orang.

Tengku Adnan ketika ditemui pemberita menyifatkan pertembungan enam penjuru kali ini adalah suatu yang luar jangka.

“Saya terkejut biasa satu lawan satu dan terakhir pada PRU14 ada tiga penjuru tetapi kali ini banyak… ini hak masing-masing dan kita negara demokrasi.

“Siapa nak tawarkan diri boleh tawarkan diri dan yang penting siapa yang boleh beri perkhidmatan, keselesaan dan kemakmuran kepada rakyat,” katanya.

Sementara itu, Radzi berkata beliau dan jentera PN hanya akan fokus terhadap kekuatan sendiri, berbanding memikirkan kepada soal calon lain yang bertanding.

“Alhamdulillah proses penamaan hari ini berjalan lancar… sekarang fokus kepada jentera pada PRU15,” katanya.

Suruhanjaya Pilihan Raya (SPR) menetapkan 19 November sebagai tarikh pengundian manakala pengundian awal pada 15 November. – BERNAMA


Kerajaan Perpaduan komited realisasikan MA63 – Fadillah

KUALA LUMPUR: Kerajaan Perpaduan komited merealisasikan perkara yang dipersetujui dalam Perjanjian Malaysia 1963 (MA63) demi menjaga kesejahteraan rakyat Sabah dan Sarawak, kata Timbalan Perdana Menteri, Datuk Seri Fadillah Yusof.

Beliau berkata, dalam tempoh sebulan sejak kerajaan pimpinan Perdana Menteri, Datuk Seri Anwar Ibrahim mentadbir negara, banyak usaha dan perkara dalam MA63 yang dipersetujui telah dilaksanakan.

“Dengan Malaysia yang terangkum, perjanjian (MA63) dipersetujui oleh pemimpin terdahulu adalah tanggungjawab kita untuk melaksanakan… itu pesanan Yang Amat Berhormat (Perdana Menteri) kepada saya.

“Ketika pentadbiran terdahulu, memang sudah banyak perkara dibincangkan dan ada yang sudah dilaksanakan… tapi banyak (lagi) belum dilaksanakan.

“Dalam tempoh sebulan (Kerajaan Perpaduan mentadbir), kita dah bersetuju beberapa perkara termasuk pemberian gas kepada Sabah dan pemberian khas di bawah Perkara 112D Perlembagaan Persekutuan juga selesai dan ada beberapa perkara lagi yang kita harap dapat diselesaikan dalam masa terdekat,” katanya.

Beliau berkata demikian ketika menjadi tetamu jemputan program Ruang Bicara terbitan Bernama TV yang disiarkan malam tadi.

Selain itu, Fadillah berkata, menerusi peningkatan peruntukan untuk Sabah dan Sarawak dalam Belanjawan 2023 berbanding tahun lepas, membuktikan komitmen dan kesungguhan kerajaan dalam meningkatkan taraf kebajikan rakyat dan pembangunan di kedua-dua negeri itu.

Beliau berkata walaupun ada yang membandingkan peruntukan yang diterima kedua-dua negeri itu, namun terdapat peningkatan bagi jumlah peruntukan dan fokus kerajaan adalah soal pembangunan infrastruktur di Sabah dan Sarawak.

“Keutamaan kita adalah menyegerakan pembangunan kemudahan sosial, bekalan air dan kemudahan asas yang lain.

“Yang penting ada komitmen dan penambahan (peruntukan) sudah berlaku… fokus kini kepada pelaksanaannya, jika pelaksanaannya baik maka (manfaat) akan dirasai rakyat dan jurang pembangunan dapat dirapatkan,” katanya.

Dalam Belanjawan 2023, Sabah diberikan peruntukan berjumlah RM6.5 bilion berbanding RM5.16 bilion pada 2022, manakala Sarawak dengan RM5.6 bilion berbanding RM4.67 bilion (2022). – BERNAMA


Majlis angkat sumpah Senator dijadual 8.30 pagi Sabtu

CYBERJAYA: Satu majlis mengangkat sumpah Senator Dewan Negara dijadual berlangsung di Parlimen esok.

Yang di-Pertua Dewan Negara, Tan Sri Rais Yatim mengesahkan majlis itu akan berlangsung pada jam 8.30 pagi.

“Senarai embargo pagi esok. Majlis jam 8.30 pagi,” katanya di sini, pada Jumaat seperti dilapor Astro Awani hari ini.

Sementara itu, sumber Parlimen pula memberitahu, pegawai Dewan Negara telah diminta untuk melakukan persediaan bagi upacara berkenaan sejak awal pagi tadi.

“Sebab jangkaan kalau ada senator.. tetapi kami diminta bersiap sedia sahaja.

“Angkat sumpah Senator dulu (jika ada) dan selepas itu baru boleh angkat sumpah sebagai menteri Kabinet.

“Kalau ada senator diumum sebagai menteri Kabinet, individu itu memerlukan mengangkat sumpah pagi esok.

“Kami terima arahan daripada pejabat Setiausaha Dewan Negara untuk bersiap sedia kerana Majlis Angkat Sumpah ini dikendalikan oleh mereka,” kata sumber berkenaan.

Author

Diyana Rahip

View all posts

View all posts


Anwar seru ulama berani buat teguran kepada kerajaan

SHAH ALAM: Perdana Menteri, Datuk Seri Anwar Ibrahim menyeru para ulama supaya berani membuat teguran kepada kerajaan demi mengangkat martabat negara dan umat Islam di negara ini.

Beliau berkata, kerajaan juga harus bersedia untuk mendengar teguran itu sebagaimana yang dianjurkan dua ulama terkenal iaitu Prof Dr Ali Jum’ah dan Habib Umar Hafidz yang menekankan agar teguran perlu dibuat secara baik dan terhormat.

Menurut Anwar, kaedah menegur kerajaan yang disarankan kedua-dua ulama berkenaan bukannya dengan cara mencerca, memfitnah atau menghukum.

“Untuk para pimpinan pula, apabila dengar ulama bercakap dengan ikhlas dan berani menegur (perlu) diterima dengan baik dan menjawab dengan baik,” katanya pada Muzakarah Ulama-Umara di sini, hari ini.

Bagaimanapun beliau berkata, dalam sesetengah hal yang mungkin dipersetujui bersama, ia tidak dapat dilaksanakan kerajaan disebabkan keterbatasan yang ada selain tahap kefahaman umat dalam sesuatu perkara.

“Jadi kadang-kadang apa yang kita bicarakan itu ditafsirkan berbeda dan bukan kerana satu Uslub dan Ittijahat (kaedah dan aliran) dalam politik ini. Saya yakin Insya-Allah kita di landasan yang baik dan kita boleh angkat martabat umat (Islam) dan negara ini sesuai dengan cita-cita Balad (negara) Madani,” katanya.

Pada masa sama Perdana Menteri juga meminta Kementerian Pendidikan dan Jabatan Kemajuan Islam Malaysia untuk menerbitkan semula Koleksi Hadis 40 Imam Nawawi untuk diedar kepada semua sekolah bagi memberi perkembangan ilmu kepada murid dan pelajar.

“Kalau baca hadis sahaja mungkin anak-anak kita tidak semuanya dapat menghadam dengan baik dan kita boleh tanya pandangan Dr Ali nanti, apa yang dicadang untuk diterbit dan diedar di seluruh negara,” katanya.

“Ini sekurang-kurangnya adalah sebagai hasil sambutan daripada pandangan Dr Ali dan Habib Umar tadi,” katanya.

Dr Ali, bekas Mufti Agung Mesir dan Pengasas Darul Musthafa Habib Umar dari Yaman merupakan tetamu khas bagi acara Muzakarah Ulama-Umara anjuran kerajaan Selangor hari ini yang menghimpunkan para pemimpin negara dan ulama dalam sebuah pertemuan yang amat jarang berlaku. – BERNAMA